
DECRETUM 

Dedicationis ecclesiae et altaris ritus in sollemnissimis 
actionibus liturgicis merito habetur. Nam locus in quo com- 
munitas christiana congregatur ad verbum Dei audiendum, 
ad preces intercessionis et laudis Deo fundendas maximeque 
ad sacra mysteria celebranda et in quo sanctissimum Eucha- 
ristiae sacramentum servatur, peculiaris imago exsistit Eccle- 
siae, templi Dei e vivis lapidibus aedificati; altare vero, quod 
plebs sancta circumdat ut sacrificium dominicum participet 
et caelesti reficiatur convivio, signum exsistit Christi, qui 
sacerdos, hostia, altare est sui ipsius sacrificii. 

Hi ritus, qui in secundo libro Pontificalis Romani inve- 
niuntur, recogniti atque ad simpliciorem formam redacti sunt 
anno mcmlxi. Attamen, ratione et normis attentis instaura- 
tionis liturgicae, quam Concilium (Ecumenicum Vaticanum II 
suscitavit ac fovit, necessarium visum est eosdem ritus iterum 
recognoscere atque nostrorum temporum condicionibus 
aptare. 

Novum Ordinem dedicationis ecclesia? et altaris, a Sacra 
Congregatione pro Sacramentis et Cultu Divino apparatum, 
Summus Pontifex Paulus VI auctoritate sua approbavit 

evulgarique iussit, praecipiens ut in locum rituum, qui se- 
cundo libro Pontificalis Romani continentur, substitueretur. 

Quapropter haec Sacra Congregatio, de mandato Summi 
Pontificis, Ordinem dedicationis ecclesice et altaris publici 
iuris facit, qui, lingua latina exaratus, statim ac prodierit, 
vigere incipiet; linguis autem vernaculis, cum translationes 
confirmatae et probatae a Sede Apostolica sint, a die quem 
Conferentiae Episcopales statuerint. 

Contrariis quibuslibet minime obstantibus. 

Ex aedibus Sacrae Congregationis pro Sacramentis et Cultu 
Divino, die 29 maii 1977, in Dominica Pentecostes. 

Iacobus R. Card. Knox 

Prc ejectus 


>5 Antonius Innocenti 

Archiep. tit. AZclanen. 
a Secretis 


CAPUT I 


ORDO IMPONENDI PRIMARIUM LAPIDEM 
VEL INCHOANDI OPUS 
AD ECCLESIAM AEDIFICANDAM 


PRAENOTANDA 

1. Cum aedificium novae ecclesiae inchoatur, celebrari expedit ritum, 
quo benedictio Dei in opus perficiendum imploretur et fideles mo- 
neantur aedem ex lapidibus exstruendam signum visibile fore vivae 
illius Ecclesiae seu aedificationis Dei, 1 quam ipsi constituunt. 

Secundum morem liturgicum, hic ritus constat benedictione areae 
novae ecclesiae et benedictione et impositione primarii lapidis. 

Sicubi vero ob peculiarem artem atque rationem aedificandi prima- 
rius lapis non adhibetur, ritum tamen benedictionis areae novae eccle- 
siae celebrari oportet ad initium operis Deo dicandum. 

2. Ritus imponendi primarium lapidem vel inchoandi novam ec- 
clesiam quolibet die et hora peragi potest, praeterquam Triduo pa- 
schali; dies vero potissimum eligatur quo fideles frequentiores conve- 
nire possint. 

3. Ritus congruenter peragitur ab Episcopo dioeceseos; quod si 
ipse facere nequit, munus committet alii Episcopo aut presbytero, 
praesertim ei quem socium et adiutorem habet in cura pastorali 
dioeceseos vel communitatis pro qua nova ecclesia aedificatur. 

4 . Fideles de die atque hora celebrationis tempestive certiores 
fiant atque a parocho vel ab aliis, ad quos spectat, erudiantur de 
sensu ritus necnon de veneratione adhibenda ecclesiae, quae pro ipsis 
aedificatur. 

Expedit quoque fideles invitari ad opem suam sponte ac libenter 
suppeditandam in ecclesiae aedificatione. 

1 Cf. 1 Cor 3, 9; Cone. Vat. II, Const. dogm. de Ecclesia, Lumen gentium, n. 6: 
A.A.S. 57 (1965) pp. 8-9. 

5 . Provideatur, quantum fieri potest, ut area ecclesiae erigendae 
sit bene delineata atque commode circumiri possit. 

6 . In loco ubi altare erigetur, figitur crux lignea convenientis 
altitudinis. 

7 . Pro ritus celebratione parentur: 

— Pontificale Romanum; Lectionarium; 

— sedes pro Episcopo; 

— lapis primarius, si casus fert, qui secundum traditum morem est 
quadratus et angularis, necnon caementum et instrumenta ad lapidem 
in fundamentis collocandum; 

— vas aquae benedictae cum aspersorio; 

— turibulum cum navicula incensi et cochleari; 

— crux processionalis et intorticia pro ministris. 

Disponantur apta instrumenta technica ut populus congregatus 
lectiones, preces, admonitiones clare audire possit. 

8. Ad ritum celebrandum sacrae vestes coloris albi vel festivi 
adhibentur. Parentur autem: 

— pro Episcopo: alba, stola, pluviale, mitra, baculus pastoralis; 

— pro presbytero, quando ipse celebrationi praeest: alba, stola, plu- 
viale; 

— pro diaconis: albae, stolae et, pro opportunitate, dalmaticae; 

— pro ceteris ministris: albae vel aliae vestes legitime probatae. 


ORDO IMPONENDI PRIMARIUM LAPIDEM ECCLESI/E 

ORDO BENEDICTIONIS 

Pars Prima 

Accessus ad locum ubi ecclesia erigetur 

9. Congregatio populi et accessus ad locum ubi ritus est peragen- 
dus, pro temporum et locorum adiunctis, convenienter fiunt alterutro 
modo qui infra describitur. 

A. Modus prior: Processio 

10. Hora competenti fit collecta in apto loco, unde christifideles 
processionaliter pergent ad locum designatum. 

11. Episcopus, sacris vestibus indutus, mitram et baculum gerens, 
accedit cum ministris ad populum congregatum et, depositis baculo 
et mitra, eum salutat, dicens: 

Gratia Domini nostri Iesu Christi, 
et caritas Dei, 

et communicatio Sancti Spiritus sit cum omnibus vobis 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

12. Deinde Episcopus fideles breviter alloquitur ut eos ad cele- 
brationem disponat et ritus sensum illustret. 


13. Expleta admonitione, Episcopus dicit: 

Oremus. 

Et omnes per aliquod temporis spatium silentio orant. Tunc Episco- 
pus prosequitur: 

Deus qui Ecclesiam sanctam constituisti 
super fundamentum Apostolorum aedificatam. 


i 

summo angulari lapide ipso Christo Iesu, 
da ut plebs in tuo nomine congregata 
te timeat, te diligat, te sequatur, 
et crescat in templum gloriae tuae, 
donec, te ducente, 
ad caelestem civitatem perveniat. 

Per Christum Dominum nostrum. 

Omnes: 

Arnen. 


14 . Oratione expleta, Episcopus accipit mitram et baculum, ac 
diaconus, si casus fert, admonet: 

Procedamus in pace. 

Et ordinatur processio more consueto: praecedit crucifer medius 
inter duos ministros cum intorticiis accensis; sequitur clerus, deinde 
Episcopus cum diaconis assistentibus ceterisque ministris, postremo 
fideles. Incedente processione canitur antiphona (cf. App. n. 1): 

Concupiscit anima mea in atria Domini (T. P. Alleluia) 

cum Psalmo 83, vel alius aptus cantus. 


Psalmus 83 

2 Quam dilecta tabernacula tua, Domine virtutum, * 
concupiscit et deficit anima mea in atria Domini. 

Cor meum et caro mea * 

exsultaverunt in Deum vivum. 

4 Etenim passer invenit sibi domum, f 

et turtur nidum sibi, ubi ponat pullos suos: * 
altaria tua, Domine virtutum, 
rex meus et Deus meus. 


(Repetitur antiphona) 

Beati qui habitant in domo tua, * 
in perpetuum laudabunt te. 

Beatus vir cuius est auxilium abs te, 
ascensiones in corde suo disposuit. 

(Repetitur antiphona) 

Transeuntes per vallem sitientem 
in fontem ponent eam, * 
etenim benedictionibus vestiet eam 
pluvia matutina. 

Ibunt de virtute in virtutem, * 
videbitur Deus deorum in Sion. 

(Repetitur antiphona) 

Domine Deus virtutum, exaudi orationem meam; * 
auribus percipe, Deus Iacob. 

Protector noster, aspice, Deus, * 
et respice in faciem Christi tui. 

(Repetitur antiphona) 

Quia melior est dies una in atriis tuis super milia, f 
elegi ad limen esse in domo Dei mei, * 
magis quam habitare in tabernaculis peccatorum. 

(Repetitur antiphona) 

Quia sol et scutum est Dominus Deus, f 
gratiam et gloriam dabit Dominus; 
non privabit bonis eos qui ambulant in innocentia. 

Domine virtutum, * 

beatus homo qui sperat in te. 

(Repetitur antiphona) 

Deinde fit lectio verbi Dei, ut infra nn. 18-22 describitur. 

B. Modus alter: Statio ad locum ubi nova ecclesia est erigenda 

15. Si processio fieri nequit vel haud opportuna videtur, fideles 
congregantur ad aream ubi nova ecclesia est erigenda. Populo con- 
gregato, canitur acclamatio (cf. App. n. 2): 

Pax aeterna ab E,terno huic coetui. 

Pax perennis, Verbum Patris, sit pax Dei populo. 

Pacem pius Consolator cunctis praestet gentibus 

vel alius aptus cantus. Interea Episcopus sacris vestibus indutus, mi- 
tram et baculum gerens, accedit ad populum et, depositis baculo et 
mitra, eum salutat, dicens: 

Gratia Domini nostri Iesu Christi, 
et caritas Dei, 

et communicatio Sancti Spiritus sit cum omnibus vobis 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 


16. Deinde Episcopus fideles breviter alloquitur ut eos ad cele- 
brationem disponat et ritus sensum illustret. 


17. Expleta admonitione, Episcopus dicit: 

Oremus. 

Et omnes per aliquod temporis spatium silentio orant. Tunc Episco- 
pus prosequitur: 

Deus qui Ecclesiam sanctam constituisti 
super fundamentum Apostolorum aedificatam, 
summo angulari lapide ipso Christo Iesu, 

da ut plebs in nomine tuo congregata 
te timeat, te diligat, te sequatur, 
et crescat in templum gloriae tuae, 
donec, te ducente, 
ad caelestem civitatem perveniat. 

Per Christum Dominum nostrum. 

Omnes: 

Amen. 


Pars Secunda 
Lectio verbi Dei 

18 . Tum leguntur unus vel plures apti sacrae Scripturae textus, ex 
iis qui in Lectionario (III, 233-257) proponuntur pro ritu dedicatio- 
nis ecclesiae potissimum selecti, congruo interiecto psalmo responso- 
rio vel alio apto cantu. Convenienter autem legitur, praesertim si in 
ritu adhibetur primarius lapis, una ex lectionibus quae sequuntur. 


Lectiones e sacra Scriptura 

19. 1.1 Reg 5, 2-18: « Praecepit rex ut tollerent lapides grandes, 

pretiosos in fundamentum templi ». 

In diebus illis: Misit Salomon ad Hiram dicens: Tu scis ... 

2. Is 28, 16-17: «Mittam lapidem probatum, angularem, pretiosum». 
Haec dicit Dominus Deus: Ecce ego mittam in fundamentis Sion ... 

3. Act 4, 8-12: « Iesus, quem crucifixistis, est lapis qui factus est 
in caput anguli ». 

In diebus illis: Repletus Spiritu Sancto Petrus dixit: Principes 
populi ... 

4. 1 Cor 10, 1-6: « Petra autem erat Christus ». 

Nolo vos ignorare, fratres ... 

Psalmi responsorii 

20. 1. Ps 23, 1-2. 3-4ab. 5-6 

131 . (2 Chron 7, 16a): Elegi et sanctificavi locum istum. 

2. Ps 41, 3. 5bcd; Ps 42, 3. 4 

1 3 L (Cf. Ps 42, 3): Veritas tua, Domine, deducat me in montem sanc- 
tum tuum. 

3. Ps 86, 1-3. 4-6. 6-7 

$. (Cf. 1): Fundamenta civitatis Dei in montibus sanctis. 

4. Ps 99, 2. 3. 5 

(Cf. Ez 37, 27): Erit tabernaculum meum in hominibus. 

5. Ps 117, 1-2. 16ab-17. 22-23 

$. (Cf. 1 Cor 3, 11): Nullum aliud fundamentum praeter Iesum 
Christum. 

Evangelia 

21. l.Mt 7, 21-29: « Domus super petram et domus super arenam 
aedificata ». 

In illo tempore: Dixit Iesus discipulis suis: « Non omnis qui dicit 
mihi ... 

2. Mt 16, 13-18: « Super hanc petram aedificabo Ecclesiam meam ». 
In illo tempore: Venit Iesus in partes Caesareae Philippi ... 

3. Mc 12, 1-12: « Lapidem quem reprobaverunt aedificantes, hic factus 
est in caput anguli ». 

In illo tempore: Coepit Iesus summis sacerdotibus et scribis et senio- 
ribus in parabolis loqui ... 

4. Lc 6, 46-49: « Posuit fundamentum super petram ». 

In illo tempore: Dicebat Iesus discipulis suis: « Quid vocatis me, 
Domine, Domine ... 

22. Lectionibus expletis, fit homilia, in qua lectiones biblicae op- 
portune illustrantur atque ritus sensus aperitur: Christum angu- 
larem Ecclesiae esse lapidem; aedem autem, quam viva fidelium Ec- 
clesia est aedificatura, domum Dei fore simulque domum Populi Dei. 

23 . Post homiliam, secundum loci consuetudinem legi potest in- 
strumentum benedictionis primarii lapidis et initii aedificationis eccle- 
siae, subsignandum Episcopo legatisque eorum qui ecclesiae aedifi- 
candae operam dabunt, et una cum primario lapide in fundamentis 
includendum. 


Pars Tertia 

Benedictio are^ nome ecclesiae 

24 . Expleta homilia, Episcopus deponit mitram, surgit et bene- 
dicit aream novae ecclesiae, dicens: 

Oremus. 

Deus, qui tua sanctitate ita universum mundum perfundis 
ut nomen tuum ubique clarificetur, 
benedic hos filios tuos 
qui hanc aream 

vel donatione facta vel praestito labore 
ecclesiae tibi aedificandae paraverunt: 
et fac 

ut qua cordium unitate animorumque laetitia 
haec hodie incepta frequentant, 

divina aliquando in templo tuo mysteria celebrent 
teque in caelis sine fine collaudent. 

Per Christum Dominum nostrum. 

Omnes: 

Arnen. 


25 . Postea, resumpta mitra, Episcopus aqua benedicta aspergit 
aream novae ecclesiae, quod peragere potest vel stans in media area 
vel processionaliter cum ministris fundamenta circumiens. Quo in 
casu canitur antiphona (cf. App. n. 3): 

Lapides pretiosi omnes muri tui, et turres Ierusalem 
gemmis aedificabuntur (T. P. Alleluia) 

cum Psalmo 47, vel alius aptus cantus. 


16 


ORDO IMPONENDI PRIMARIUM LAPIDEM ECCLESIAS 


Psalmus 47 

2 Magnus Dominus et laudabilis nimis, * 

in civitate Dei nostri. 

3 Mons sanctus eius collis speciosus, * 

exsultatio universae terrae. 

Mons Sion, extrema aquilonis, * 
civitas regis magni. 

4 Deus in domibus eius notus * 

factus est ut refugium. 

(Repetitur antiphona) 

9 Sicut audivimus, sic vidimus 

in civitate Domini virtutum, f 
in civitate Dei nostri; * 

Deus fundavit eam in aeternum. 

10 Recogitamus, Deus, misericordiam tuam * 

in medio templi tui. 

11 Secundum nomen tuum, Deus, f 

sic et laus tua in fines terrae; * 
iustitia plena est dextera tua. 

(Repetitur antiphona) 

13 Circumdate Sion et complectimini eam, * 

numerate turres eius. 

14 Ponite corda vestra in virtute eius, f 

et percurrite domos eius, * 
ut enarretis in progenie altera. 

15 Quoniam hic est Deus, Deus noster f 

in aeternum et in saeculum saeculi: * 
ipse ducet nos in saecula. 

(Repetitur antiphona) 

Pars Quarta 

Benedictio et impositio primarii lapidis 

26 . Peracta benedictione areae, si imponendus est primarius lapis, 
hic benedicitur et imponitur, ut infra nn. 27-29 describitur; secus 
immediate fit conclusio ritus, ut nn. 30-31 indicatur. 

27 . Episcopus accedit ad locum ubi primarius lapis ponendus est 
et, deposita mitra, lapidem ipsum benedicit, dicens: 

Oremus. 

Domine, sancte Pater, 

cuius Filium ex Maria Virgine natum, 

lapidem de monte sine manibus excisum nuntiavit Propheta 
et immutabile fundamentum vocavit Apostolus, 
benedic ^ hunc primarium lapidem 
in eius nomine collocandum; 
et praesta ut ipse, 

quem omnium rerum principium constituisti et finem, 
istius operis initium sit et incrementum et consummatio. 

Qui vivit et regnat. 

Omnes: 

Arnen. 

Tunc, pro opportunitate, Episcopus aspergit lapidem aqua benedicta 
eumque incensat. Deinde resumit mitram. 

28 . Quibus peractis, Episcopus primarium lapidem in fundamen- 
tis ponit silentio vel, pro opportunitate, dicens hsec vel alia apta 
verba: 

In fide Iesu Christi 
lapidem istum primarium 
in hoc fundamento locamus. 

In ecclesia quae hic surget 

caelestium sacramentorum virtus percipiatur et gratia, 

et invocetur et laudetur nomen Domini nostri Iesu Christi, 

cui gloria et imperium 

per universa aeternitatis saecula. 

Omnes: 

Arnen. 


29. Deinde faber lapidem caemento conglutinat. Interea, si casus 
fert, canitur antiphona (cf. App. n. 4): 

Bene fundata est domus Domini supra firmam petram (T. P. 
Alleluia) 

vel alius aptus cantus. 


Conclusio ritus 

30. Cantu expleto, Episcopus mitram deponit. Tunc fit oratio uni- 
versalis, his vel similibus verbis: 

Deum Patrem omnipotentem, 
fratres carissimi, deprecemur, 
ut quos huc congregavit 
ad novam sibi ecclesiam aedificandam, 

Christo Filio suo, angulari lapidi, superaedificatos, 
templum vivum gloriae suae efficere dignetur. 

r. Ecclesiam tuam, Domine, benedic atque conserva. 

Ut filios dispersos, peccati divisione reiecta, 
in unum congregare dignetur, 

Dominum deprecemur. r. 

Ut omnes qui hanc operis molem 

sumptibus atque labore sibi exstruendam assumunt, 

supra firmam petram Ecclesiae suae 

semper fundare dignetur, 

Dominum deprecemur. r. 

Ut fratres nostri qui ecclesias Dei nomini dicatas 
rebus adversis exstruere vetantur, 
se in templum vivum aedificare satagant, 
ad suam fidem eiusque laudem testificandam, 

Dominum deprecemur. R. 

Ut omnes qui hic astamus, 

divina expoliti tunsione, digni inveniamur 

qui divinis hic celebrandis mysteriis initiemur, 

Dominum deprecemur. R. 

Deinde Episcopus opportune introducit orationem dominicam his vel 
similibus verbis: 

Vocem orantis Ecclesiae 
Christi voci iungamus, 
caelestem obsecrantes Patrem 
verbis quae Filius nos docuit. 

Unanimes Igitur dicamus: 

Omnes: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Episcopus immediate prosequitur: 

Te magnificamus, Domine, sancte Pater, 
quia fidelibus tuis, 

quos unda regenerans templum tibi sacratum effecit, 
benignus concedis sacras erigere aedes; 

intuere propitius hos filios tuos, 

qui ad inchoandum novae ecclesiae opus convenerunt laetantes, 
et praesta ut ipsi crescant in templum gloriae tuae, 
donec, tua gratia expoliti, 
in caelesti civitate, tua manu collocentur. 

Per Christum Dominum nostrum. 

Omnes: 

Arnen. 

31. Deinde Episcopus, acceptis mitra et baculo, benedicit populum 
more consueto; diaconus eum dimittit, dicens: 

Ite in pace. 

Omnes: 

Deo gratias. 

PRAENOTANDA 

I. De ecclesiarum natura et dignitate 

1. Per suam mortem et resurrectionem Christus factus est verum 
et perfectum Novi Foederis templum 1 et populum acquisitionis con- 
gregavit. 

Haec autem plebs sancta de unitate Patris et Filii et Spiritus Sancti 
adunata Ecclesia est, 2 seu templum Dei ex vivis lapidibus aedificatum, 
ubi Pater adoratur in Spiritu et veritate. 3 

Recte igitur ab antiquo nuncupatum est « ecclesia » et aedificium 
quo communitas christiana congregatur ut verbum Dei audiat, una 
oret, sacramenta frequentet, Eucharistiam celebret. 

2. Ex eo quod est aedificium visibile, haec domus peculiare signum 
exsistit Ecclesiae in terris peregrinantis et imago Ecclesiae in caelis 
commorantis. 

Ecclesiam autem, cum erigitur ut aedificium unice et stabiliter 
ad Dei plebem congregandam et sacra peragenda destinatum, sol- 
lemni ritu Domino dicari decet, secundum perantiquam Ecclesiae 
consuetudinem. 

3. Ecclesia, ut eius natura postulat, sit sacris celebrationibus 
apta, decora, nobili fulgens pulchritudine non mera sumptuositate, 
atque rerum supernarum symbolum vere exsistat et signum. « Ge- 
neralis itaque dispositio aedis sacrae ea sit oportet quae coetus con- 
gregati imaginem quodammodo prae se ferat, atque congruam omnium 
ordinationem permittat necnon rectam muneris exsecutionem unius- 
cuiusque foveat ». Praeterea in iis, quae ad presbyterium, altare, se- 
dem, ambonem locumque repositionis Ss.mi Sacramenti pertinent, 

1 Cf. Io 2, 21. 

2 Cf. S. Cyprianus, De oratione dominica, 23: PL 4, 553; Cone. Vat. II, Const. dogm. 
de Ecclesia, Lumen gentium, n. 4: A.A.S. 57 (1965) p. 7. 

3 Cf. Io 4, 23. 

disponendis, normis Institutionis generalis Missalis Romani obtem- 
peretur. 4 

Item ea diligenter serventur quae ad res et loca attinent ceteris 
sacramentis celebrandis destinata, in primis Baptismo et Paenitentiae. 5 


II. De titulo ecclesle 
et de reliquiis Sanctorum in ea deponendis 

4. Omnis ecclesia dedicanda titulum habere debet, qui sit vel Ss.ma 
Trinitas; Dominus noster Iesus Christus sub invocatione mysterii vitae 
eius aut nominis in sacram liturgiam iam inducti; vel Spiritus Sanc- 
tus; vel B. Maria Virgo item sub aliqua appellatione in sacram litur- 
giam iam assumpta; vel Sancti Angeli; vel demum Sanctus in Marty- 
rologio Romano aut in eius Appendice rite probata inscriptus, non 
vero Beatus sine Apostolicae Sedis induito. Ecclesiae titulus unus tan- 
tum sit, nisi agatur de Sanctis, qui una simul in Calendario inscripti 
sunt. 


5. Liturgiae Romanae traditio Martyrum aliorumve Sanctorum reli- 
quias sub altari condendi, opportune servabitur. 6 Haec tamen notentur: 

a) Reliquiae deponendae eius sint magnitudinis ex qua intellegi possit 
humanorum corporum eas esse partes. Itaque vitandum est ne 
nimis exiguae condantur reliquiae unius vel complurium Sanctorum. 

b) Maxima cum diligentia inspiciatur num reliquiae deponendae au- 
thenticae sint. Praestat altare sine reliquiis dedicari quam dubiae fidei 
reliquias sub eo deponi. 

c) Reliquiarum capsa neque super altare neque in altaris mensa est 
collocanda sed, attenta altaris forma, sub altaris mensa condenda. 


III. De dedicationis celebratione 

De ritus ministro 

6. Ad Episcopum, cui Ecclesiae particularis cura commissa est, 
novas ecclesias in sua dioecesi aedificatas spectat Deo dicare. 

4 Cf. Missale Romanum, Institutio generalis , nn. 253, 257, 258, 259-267, 271, 272, 
276-277. Cf. Rituale Romanum, De sacra communione et de cultu mysterii eucharistici 
extra Missam, nn. 6 et 9-11. 

5 Cf. Rituale Romanum, Ordo Baptismi parvulorum, n. 25; Ordo Pcenitentice, n. 12. 

6 Cf. Missale Romanum, Institutio generalis, n. 266. 

Si vero ipse ritui praeesse nequit, munus committet alii Episcopo, 
praesertim ei quem socium vel adiutorem habet in cura pastorali fide- 
lium pro quibus nova ecclesia est aedificata; in adiunctis omnino pecu- 
liaribus, presbytero, cui speciale dabit mandatum. 

De die eligendo 

7. Ad novam ecclesiam dedicandam, eligatur dies quo fideles fre- 
quentiores convenire possint, praesertim dies dominica. Cum in hoc 
ritu sensus dedicationis omnia pervadat, dedicatio novae ecclesiae per- 
agi nequit diebus quibus mysterium quod eo die commemoratur 
praetermitti nullatenus decet: in Triduo paschali, in Nativitate Domini, 
in Epiphania, in Ascensione, in Dominica Pentecostes, in Feria IV 
Cinerum, in feriis Hebdomadae sanctae, in Commemoratione omnium 
fidelium defunctorum. 

De Missa dedicationis 

8. Missae celebratio ritui dedicationis ecclesiae intime inhaeret; 
quare, cum ecclesia dedicatur, omissis textibus liturgiae diei, cum 
pro liturgia verbi tum pro liturgia eucharistica sumuntur textus 
proprii. 

9. Episcopum decet Missam concelebrare cum presbyteris qui ei 
sociantur in ritibus dedicationis explendis et cum illis quibus traditum 
est munus regendae paroeciae vel communitatis pro qua ecclesia est 
aedificata. 

De Officio dedicationis 

10. Dies quo dedicatur ecclesia sollemnitas est habenda in ipsa 
ecclesia quae dedicatur. 

Celebratur Officium de dedicatione ecclesiae, quod incipit a I Vespe- 
ris. Ubi peragitur ritus depositionis reliquiarum, valde expedit Vigi- 
liam ad reliquias Martyris vel Sancti, quae sub altari deponendae sunt, 
celebrari: quod optime fit Officium lectionis, ex Communi vel ex 
Proprio convenienti sumptum, celebrando. Ad participationem autem 
populi fovendam, Vigilia, servatis iis quae iure statuuntur, 7 oppor- 
tune aptetur. 


7 Cf. Liturgia Horarum, Institutio generalis, nn. 70-73. 

De ritus partibus 

A. De ingressu in ecclesiam 

11 . Ritus dedicationis incipit ab ingressu in ecclesiam, qui tribus 
modis peragi potest; ille autem adhibendus est modus qui locorum 
et temporum adiunctis maxime idoneus videatur: 

— processio ad ecclesiam dedicandam: fit collecta in vicina ecclesia 
vel alio apto loco, ex quo Episcopus, ministri fidelesque ad ecclesiam 
dedicandam orantes et psallentes pergunt; 

— introitus sollemnis : communitas, si processio fieri nequit vel haud 
opportuna videtur, congregatur ad fores ecclesiae; 

— introitus simplex : fideles congregantur in ipsa ecclesia; Episco- 
pus, concelebrantes, ministri de secretario exeunt more consueto. 

Duo ritus eminent in ingressu in novam ecclesiam: 

a) Traditio ecclesiae: legati eorum qui ecclesiae aedificandae operam de- 
derunt, eam Episcopo tradunt. 

b) Aspersio ecclesiae: Episcopus aquam benedicit eaque populum, qui 
est templum spiritale, ecclesiae parietes atque altare aspergit. 


B. De liturgia verbi 

12 . In liturgia verbi tres lectiones dicuntur selectae ex iis quae pro 
ritu dedicationis ecclesiae in Lectionario (III, 233-244) proponuntur. 

In prima lectione tamen legitur semper, tempore quoque paschali, 
locus Nehemiae quo describitur populus Ierusalem apud Esdram scri- 
bam congregatus ad legis Dei proclamationem audiendam (Neh 8, 
l-4a. 5-6. 8-10). 


13 . Post lectiones Episcopus homiliam habet in qua illustrat cum 
lectiones biblicas tum sensum dedicationis ecclesiae. 

Symbolum semper dicitur. Oratio autem universalis omittitur, cum 
eius loco Litaniae Sanctorum canantur. 


ORDO DEDICATIONIS ECCLESLE 


25 


C. De Prece dedicationis et de ecclesiae atque altaris unctione 

De reliquiarum Sanctorum depositione 

14. Post Litaniarum cantum, si casus fert, deponuntur reliquiae 
alicuius Martyris ad significandum sacrificium membrorum de Capitis 
sacrificio sumpsisse principium. 8 Ubi tamen Martyris reliquiae non 
habentur, tunc in altari includi possunt reliquiae alius Sancti. 

De Prece dedicationis 

15. Celebratio Eucharistiae maximus est ritus isque unus neces- 
sarius ad ecclesiam dedicandam; attamen, secundum communem tra- 
ditionem Ecclesiae, cum Orientis tum Occidentis, dicitur etiam pecu- 
liaris Prex dedicationis, qua propositum significatur ecclesiam in per- 
petuum Domino dicandi eiusque benedictio exposcitur. 

De ritibus unctionis, incensationis, velationis, illuminationis altaris 

16. Ritus unctionis, incensationis, velationis, illuminationis altaris 
visibilibus signis nonnulla exprimunt illius invisibilis operis, quod Do- 
minus per Ecclesiam divina mysteria, Eucharistiam praesertim, cele- 
brantem, perficit. 

a) Unctio altaris et parietum ecclesiae: 

— Chrismatis unctione altare fit symbolum Christi, qui prae omnibus 
« Unctus » est et vocatur; nam Pater Spiritu Sancto unxit eum sum- 
mumque constituit Sacerdotem, qui in altari Corporis sui vitae sacrifi- 
cium pro omnium salute offerret; 

— Unctio autem ecclesiae significat eam cultui christiano totam et in 
perpetuum dicari. Duodecim fiunt unctiones secundum traditionem 
liturgicam vel, pro opportunitate, quattuor, quibus significatur eccle- 
siam imaginem esse civitatis sanctae Ierusalem. 

b) Incensum super altare comburitur ut significetur sacrificium Chri- 
sti, quod ibi in mysterio perpetuatur, ad Deum ascendere in odorem 

8 Cf. Missale Romanum, Commune Martyrum 8, Super oblata; S. Ambrosius, Epistula 
22, 13: PL 16, 1023: « Succedant victimae triumphales in locum ubi Christus hostia est. 
Sed ille super altare, qui pro omnibus passus est. Isti sub altari, qui illius redempti 
sunt passione ». Cf. Ps. Maximus Taurinensis, Sermo 78: PL 57, 689-690. Ap 6, 9: 
« Vidi subtus altare animas interfectorum propter verbum Dei et propter testimonium 
quod habebant ». 

suavitatis; sed et ut exprimatur fidelium orationes placabiles gratasque 
usque ad thronum Dei pervenire . 9 

Incensatio autem aulae ecclesiae indicat eam per dedicationem do- 
mum fieri orationis; sed incensatur in primis Populus Dei; ille enim 
est templum vivum, in quo quisque fidelis est altare spiritale . 10 

c) Velatio altaris indicat altare christianum sacrificii eucharistici aram 
et Domini mensam esse, quam circum stantes sacerdotes et fideles, 
una eademque actione, diverso autem munere, Memoriale mortis et 
resurrectionis Christi celebrant et dominicam Cenam manducant. Ideo 
altare ut convivii sacrificalis mensa paratur ac festive exornatur. 
Quod aperte significat ipsum esse mensam Domini ad quam omnes 
fideles laetantes conveniunt ut divino cibo, Corpore nempe et Sanguine 
Christi immolati, reficiantur. 

d) Illuminatio altaris, quam illuminatio ecclesiae sequitur, admonet 
Christum esse « Lumen ad revelationem gentium », n cuius claritate 
resplendet Ecclesia et per eam cuncta hominum familia. 

D. De Eucharistiae celebratione 

17 . Altari parato, Episcopus Eucharistiam celebrat, quae totius 
ritus est pars praecipua necnon antiquissima . 12 Eucharistiae enim cele- 
bratio aptissime cohaeret ritui dedicationis ecclesiae: 

— celebratione sacrificii eucharistici finis praecipuus ad quem eccle- 
sia est aedificata atque altare exstructum attingitur ac signis praeclaris 
manifestatur; 

— praeterea Eucharistia, quae sumentium corda sanctificat, altare et 
celebrationis locum quodammodo consecrat, ut antiqui Ecclesiae Pa- 
tres haud semel affirmarunt: « Hoc altare admirandum est, quia 
natura quidem lapis est, sanctum autem efficitur, postquam Christi 
Corpus excepit »; 13 

— nexus denique quo dedicatio ecclesiae cum Eucharistiae celebra- 
tione arcte coniungitur, ex hoc quoque patet quod Missa dedicationis 
Praefatione propria ditatur, quae ritui intime inhaeret. 

9 Cf. Ap 8, 3-4. 

10 Cf. Rom 12, 1. 

11 Lc 2, 32. 

12 Cf. Vigilius PP., Epistula ad Profuturum episcopum, IV: PL 84, 832. 

13 S. Ioannes Chrysostomus, Homil. XX in II Cor., 3: PG 61, 540. 

IV. De ritu aptando 

De aptationibus quae Conferentiis Episcopalibus competunt 

18 . Conferentiae Episcopales hunc Ordinem uniuscuiusque regionis 
moribus pro opportunitate aptare possunt, ita tamen ut nihil adimatur 
eius nobilitati ac sollemnitati. 

Haec vero serventur: 

a) celebratio Missae cum Praefatione propria et Prex dedicationis 
numquam omittendae sunt; 

b) ritus, quibus ex traditione liturgica peculiaris sensus atque vis 
inest (cf. supra n. 16), nisi graves obstent rationes, serventur, for- 
mulis, si casus fert, convenienter aptatis. 

In aptationibus autem peragendis, competens auctoritas ecclesia- 
stica Sedem Apostolicam consulat atque de eius consensu aptationes 
inducat. 

De accommodationibus quae ministris competunt 

19 . Ad Episcopum et ad eos qui ritum celebrandum curant spectat : 

— modum introitus in ecclesiam peragendi statuere (cf. supra n. 11); 

— modum novae ecclesiae Episcopo tradendae definire (cf. supra 
n. 11); 

— de opportunitate reliquias Sanctorum deponendi decernere; qua 
in re bonum spiritale fidelium in primis est prospiciendum et ea quae 
n. 5 praecipiuntur sunt servanda. 

Ad rectorem autem ecclesiae dedicandae, adiuvantibus cooperato- 
ribus in actione pastorali, omnia statuere ac parare spectat quod ad 
lectiones, cantus necnon subsidia pastoralia cum ad fovendam fruc- 
tuosam participationem populi tum ad decorem celebrationis promo- 
vendum pertinet. 


V. De praeparatione pastorali 

20. Ut fideles ritui dedicationis fructuose intersint, rector eccle- 
siae dedicandae aliique viri rei pastoralis periti eos erudiant oportet 
de celebrationis vi atque virtute spiritali, ecclesiali, missionali. 

14 Cf. Cone. Vat. II, Const. de sacra Liturgia, Sacrosanctum Concilium, n. 40: 
A.A.S. 56 (1964) p. 111. 

Fidelibus proinde illustrentur oportet variae partes ecclesiae earum- 
que usus necnon Ordo dedicationis praecipuaque symbola liturgica 
quae in eo usurpantur, ita ut ipsi, opportunis adhibitis subsidiis, per 
ritus et preces sensum dedicationis ecclesiae plene intellegentes, sa- 
cram actionem conscie, pie, actuose participent. 


VI. De rebus parandis pro ecclesia dedicatione 
21. Ad ritum dedicationis ecclesiae celebrandum, haec parentur: 

a) In loco ubi fit statio : 

— Pontificale Romanum; 

— crux in processione ferenda; 

— si reliquiae Sanctorum processionaliter deferendae sunt, ea quae 
n. 24 a) indicantur. 

b) In secretario aut in presbyterio aut in aula ecclesice dedicandce 
prout unaquaeque res postulat: 

— Missale Romanum, Lectionarium; 

— vas aquae benedicendae cum asper sorio; 

— vasa sancti chrismatis; 

— mantilia ad extergendam mensam altaris; 

— si casus fert, tobalea linea cerata vel linteum impermeabile, ad 
mensuram altaris; 

— pelvis et urceus cum aqua, mantilia et omnia necessaria ad 
abluendas manus Episcopi et presbyterorum qui parietes ecclesiae 
unxerunt; 

— gremiale linteum; 

— foculus ad urenda incensa vel aromata; vel grana incensi et can- 
delae subtiles super altare comburenda; 

— turibula cum navicula incensi et cochleari; 

— calix, corporale, purificatoria, manutergium; 

— panis, vinum, aqua ad Missam celebrandam; 

— crux altaris, nisi in presbyterio crux iam sit posita, vel crux quae 
in processione introitus defertur prope altare collocetur; 

— tobalea, cerei, candelabra; 

— pro opportunitate, flores. 

22. Antiqua consuetudo collocandi cruces ex lapide vel aere vel 
ex alia apta materia confectas aut in ipsis parietibus ecclesiae eas 
insculpendi, laudabiliter servabitur. Ideoque parentur duodecim vel 
quattuor cruces, secundum numerum unctionum (cf. supra n. 16) et 
apte distribuantur in parietibus ecclesiae, convenienti altitudine. Sub 
unaquaque cruce aptetur ansula, in qua infigatur parvum candela- 
brum cum candela accendenda. 

23. In Missa dedicationis ecclesiae, sacrae vestes coloris albi vel 
festivi adhibentur. Parentur autem: 

— pro Episcopo: alba, stola, planeta, mitra, baculus pastoralis, 
pallium si eo fruitur; 

— pro presbyteris concelebrantibus: vestes pro Missa concelebranda; 

— pro diaconis: albae, stolae et dalmaticae; 

— pro ceteris ministris: albae vel aliae vestes legitime probatae. 

24. Si reliquiae Sanctorum sub altari condendae sunt, haec parentur: 

a) In loco ubi fit statio : 

— capsa cum reliquiis, floribus et facibus circumdata. Si fit introitus 
simplex, capsa apto presbyterii loco, ante ritus initium, collocari potest; 

— pro diaconis, qui reliquias deponendas portabunt: alba, stola co- 
loris rubri, si de reliquiis Martyris agitur, vel coloris albi in ceteris 
casibus, et, si praesto sunt, dalmaticae. Si vero reliquiae a presbyteris 
deferuntur, loco dalmaticarum, pro ipsis planetae praeparentur. 

Reliquiae tamen deferri possunt etiam ab aliis ministris, albis vel 
vestibus legitime probatis indutis. 

b) In presbyterio : 

— parva mensa in qua deponitur capsa reliquiarum dum prima pars 
ritus dedicationis peragitur. 

c) In secretario : 

— maltha seu arenatum quo caveae operculum claudatur; adsit quo- 
que faber caementarius, qui suo tempore claudat sepulcrum reli- 
quiarum. 

25. Actorum dedicationis ecclesiae duo conficiantur exemplaria, 
Episcopo, ecclesiae rectori legatisque communitatis localis subsignan- 
da, quorum unum in dioeceseos, alterum in ecclesiae dedicatae ta- 

bulario servetur. Ubi vero fit depositio reliquiarum, tertium actorum 
exemplar conficiatur, opportune in ipsa reliquiarum capsa condendum. 

In actis mentio fiat anni, mensis, diei dedicationis ecclesiae, nomi- 
nis Episcopi ritum celebrantis, Tituli ecclesiae necnon, si casus fert, 
nominum Martyrum vel Sanctorum, quorum reliquiae sub altari con- 
dendae sunt. 

Praeterea, convenienti loco ecclesiae, ponatur inscriptio in qua fiat 
mentio diei, mensis, anni peractae dedicationis, Tituli ecclesiae necnon 
nominis Episcopi ritum celebrantis. 


VII. De Anniversario dedicationis 

A. In die anniversario dedicationis ecclesiae cathedralis 

26. Quo clarius emineant momentum et dignitas Ecclesiae particu- 
laris, celebratio anniversaria dedicationis eius ecclesiae cathedralis per- 
agenda est, gradu sollemnitatis, in ipsa ecclesia cathedrali, gradu 
autem festi, in ceteris ecclesiis diceceseos, recurrente die quo dedicata 
est ecclesia. 15 Si hic dies perpetuo impeditur, celebratio assignetur 
proximo diei libero. 

Expedit vero die anniversario dedicationis Episcopum Eucharistiam 
concelebrare in ecclesia cathedrali cum Capitulo canonicorum vel 
Consilio presbyterali, fidelibus quam frequentissimis participantibus. 

B. In die anniversario dedicationis ecclesiae propriae 

27. Dies anniversarius dedicationis ecclesiae gradu sollemnitatis 
celebratur. 16 

15 Cf. Calendarium Romanum, Tabula dierum liturgicorum, I 4 b et II 8 b. 

16 Ibid., I 4 b. 

Ingressus in ecclesiam 

28. Ingressus in ecclesiam dedicandam, pro temporum et loco- 
rum adiunctis, fit uno ex tribus modis qui infra describuntur. 

A. Primus modus: Processio 

29. Porta ecclesiae dedicandae clausa esse debet. Hora competenti 
populus congregatur in vicinam ecclesiam vel alium aptum locum ex 
quo incedat processio ad ecclesiam. Martyrum vel Sanctorum reli- 
quiae, si deponendae sunt sub altari, in loco ubi populus congregatur, 
parantur. 

30. Episcopus et presbyteri concelebrantes, diaconi et ministri, 
sua quisque veste induti, accedunt ad locum ubi populus est con- 
gregatus. Episcopus, depositis baculo et mitra, salutat populum dicens: 

Gratia et pax 

sit omnibus vobis 

in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

Deinde Episcopus populum alloquitur his vel similibus verbis: 
Exsultantes, fratres dilectissimi, 
huc convenimus ad novam ecclesiam 
sacrificii dominici celebratione dedicandam. 

His sacris ritibus pia adsimus devotione, 
verbum Dei audientes cum fide, 
ut communitas nostra, 
ex uno baptismatis fonte renata 

atque eadem mensa nutrita, 
in templum spiritale crescat 
et superno provehatur amore 
ad unum altare congregata. 

31. Expleta admonitione, Episcopus resumit mitram et baculum 
et incipit processio ad ecclesiam dedicandam. Non adhibentur candelae, 
praeter eas quae reliquias Sanctorum circumdant. Tus non uritur neque 
in processione neque in Missa ante ritum incensationis et illuminationis 
altaris et ecclesiae (cf. infra nn. 66-71). Praecedit crucifer; sequuntur 
primum ministri; deinde diaconi aut presbyteri cum reliquiis Sancto- 
rum, ministris vel fidelibus cum facibus hinc et inde comitantibus; 
postea presbyteri concelebrantes; tum Episcopus duobus diaconis 
retro sequentibus; denique fideles. 

32. Incedente processione, cantatur antiphona (cf. App. n. 5): 

In domum Domini laetantes ibimus 

cum Psalmo 121, vel alius aptus cantus. 


Psalmus 121 

1 Laetatus sum in eo quod dixerunt mihi: * 

« In domum Domini ibimus ». 

2 Stantes iam sunt pedes nostri * 

in portis tuis, Ierusalem. 

(Repetitur antiphona) 

3 Ierusalem, quae aedificata est ut civitas * 

sibi compacta in idipsum. 

4 Illuc enim ascenderunt tribus, tribus Domini, * 

testimonium Israel, 

ad confitendum nomini Domini. 

5 Quia illic sederunt sedes ad iudicium, * 

sedes domus David. 

(Repetitur antiphona) 

Rogate quae ad pacem sunt Ierusalem, * 
securi sint diligentes te. 

Fiat pax in muris tuis, * 

et securitas in turribus tuis. 

(Repetitur antiphona) 

Propter fratres meos et proximos meos * 
loquar: « Pax in te! ». 

Propter domum Domini Dei nostri * 
exquiram bona tibi. 

(Repetitur antiphona) 

33. Ad limen ecclesiae omnes sistunt. Legati eorum qui ecclesiae aedi- 
ficandae operam dederunt (paroeciae aut dioeceseos fideles, largitores, 
architecti, opifices) aedificium Episcopo tradunt, ei offerentes, pro 
rerum et locorum adiunctis, vel instrumenta iuridica possessionis 
aedificii vel claves vel formam aedis vel librum in quo « iter » operis 
descriptum est et nomina eorum, qui ei praefuerunt, necnon opificum 
indicata sunt. Unus e legatis Episcopum et communitatem breviter 
alloquitur, illustrans, si casus fert, quid nova ecclesia arte et peculiari 
forma exprimat. Deinde Episcopus hortatur presbyterum, cui munus 
pastorale ecclesiae commissum est, ut ecclesiae portam aperiat. 

34. Porta reserata, Episcopus populum ad ineundam ecclesiam 
invitat his vel similibus verbis: 

Introite portas Domini in confessione, 
atria eius in hymnis. 


Tum, praecedente crucifero, Episcopus et omnes ingrediuntur eccle- 
siam. Intrante processione, cantatur antiphona (cf. App. n. 6): 

Elevamini, portae aeternales, 
et introibit Rex gloriae 

cum Psalmo 23, vel alius aptus cantus. 


34 


ORDO DEDICATIONIS ECCLESI/E 


Psalmus 23 

Domini est terra et plenitudo eius, * 
orbis terrarum et qui habitant in eo. 

Quia ipse super maria fundavit eum, * 
et super flumina firmavit eum. 

(Repetitur antiphona) 

Quis ascendet in montem Domini, * 
aut quis stabit in loco sancto eius? 

Innocens manibus et mundo corde, f 
qui non accepit in vanum nomen eius, * 
nec iuravit in dolum. 

(Repetitur antiphona) 

Hic accipiet benedictionem a Domino, * 
et iustificationem a Deo salutari suo. 

Haec est generatio quaerentium eum, * 
quaerentium faciem Dei Iacob. 

(Repetitur antiphona) 

Attollite, portae, capita vestra, f 
et elevamini, portae aeternales, * 
et introibit rex gloriae. 

Quis est iste rex gloriae? * 

Dominus fortis et potens, 

Dominus potens in proelio. 

(Repetitur antiphona) 

Attollite, portae, capita vestra, f 
et elevamini, portae aeternales, * 
et introibit rex gloriae. 

Quis est iste rex gloriae? * 

Dominus virtutum ipse est rex gloriae. 

(Repetitur antiphona) 

35. Episcopus, omisso altaris osculo, pergit ad cathedram; concele- 
brantes, diaconi, ministri ad loca sibi in presbyterio assignata. Reli- 

quiae Sanctorum, apto presbyterii' loco inter faces ponuntur. Deinde 
benedicitur aqua, ritu qui infra nn. 48-50 describitur. 

B. Secundus modus: Introitus sollemnis 

36. Si processio fieri non potest vel haud opportuna videtur, fide- 
les congregantur ad portam ecclesiae dedicandae, ubi reliquiae Sancto- 
rum privatim collocatae sunt. 

37. Episcopus et presbyteri concelebrantes, diaconi et ministri, 
sua quisque veste induti, crucifero praecedente, accedunt ad portam 
ecclesiae, ubi populus est congregatus. Expedit portam ecclesiae clau- 
sam esse atque Episcopum, concelebrantes, diaconos, ministros ad 
eam accedere ex loco externo. 

38. Episcopus, depositis baculo et mitra, salutat populum, dicens: 

Gratia et pax 

sit cum omnibus vobis 

in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

Deinde Episcopus populum alloquitur his vel similibus verbis: 

Exsultantes, fratres dilectissimi, 
huc convenimus ad novam ecclesiam 
sacrificii dominici celebratione dedicandam. 

His sacris ritibus pia adsimus devotione, 
verbum Dei audientes cum fide, 
ut communitas nostra, 
ex uno baptismatis fonte renata 
atque eadem mensa nutrita, 
in templum spiritale crescat 
et superno provehatur amore 
ad unum altare congregata. 

39 . Admonitione expleta, Episcopus mitram resumit et pro oppor- 
tunitate cantatur antiphona (cf. App. n. 5): 

In domum Domini laetantes Ibimus 

cum Psalmo 121 (cf. supra n. 32), vel alius aptus cantus. 


40 . Tunc legati eorum qui ecclesiae aedificandae operam dederunt 
(paroeciae aut dioeceseos fideles, largitores, architecti, opifices) aedi- 
ficium Episcopo tradunt, ei offerentes, pro rerum et locorum adiunc- 
tis, vel instrumenta iuridica possessionis aedificii vel claves vel formam 
aedis vel librum in quo « iter » operis descriptum est, et nomina eorum, 
qui ei praefuerunt, necnon opificum indicata sunt. Unus e legatis Epi- 
scopum et communitatem breviter alloquitur, illustrans, si casus fert, 
quid nova ecclesia arte et peculiari forma exprimat. Deinde Episcopus, 
si porta clausa est, hortatur presbyterum, cui munus pastorale eccle- 
siae commissum est, ut ecclesiae portam aperiat. 


41 . Tum Episcopus, accepto baculo, populum ad ineundam eccle- 
siam invitat his vel similibus verbis: 

Introite portas Domini in confessione, 
atria eius in hymnis. 

Postea, praecedente crucifero, Episcopus et omnes ecclesiam ingre- 
diuntur. Intrante processione, cantatur antiphona (cf. App. n. 6); 

Elevamini, portae aeternales, 
et introibit Rex gloriae 

cum Psalmo 23 (cf. supra n. 34), vel alius aptus cantus. 

42 . Episcopus, omisso altaris osculo, pergit ad cathedram; concele- 
brantes, diaconi, ministri ad loca sibi in presbyterio assignata. Reli- 
quiae Sanctorum, apto presbyterii loco inter faces ponuntur. Deinde 
benedicitur aqua, ritu qui infra nn. 48-50 describitur. 

C. Tertius modus: Introitus simplex 

43. Si introitus sollemnis fieri non potest, fit introitus simplex. 
Populo congregato, Episcopus et presbyteri concelebrantes, diaconi 
et ministri, sua quisque veste induti, crucifero praecedente, e secre- 
tario per aulam ecclesiae ad presbyterium pergunt. 

44. Reliquiae Sanctorum, si sub altari deponendae sunt, in ipsa 
processione introitus ad presbyterium afferuntur sive e secretario 
sive e sacello, ubi iam inde a vigilia ad venerationem fidelium sunt 
expositae. Iusta tamen de causa parari possunt ante ritus initium, 
apto presbyterii loco, facibus circum ardentibus. 

45. Incedente processione, canitur antiphona ad introitum (cf. 
App. n. 7): 

Deus in loco sancto suo, 

Deus, qui inhabitare facit unanimes in domo: 
ipse dabit virtutem et fortitudinem plebi suae 

vel antiphona (cf. App. n. 5): 

In domum Domini laetantes ibimus 

cum Psalmo 121 (cf. supra n. 32), val alius aptus cantus. 

46. Cum processio ad presbyterium pervenerit, reliquiae Sancto- 
rum, apto loco deponuntur, facibus circum ardentibus; presbyteri 
concelebrantes, diaconi, ministri locis sibi assignatis disponuntur; 
Episcopus autem, omisso altaris osculo, ad cathedram pergit. Deinde, 
depositis baculo et mitra, populum salutat, dicens: 

Gratia et pax 
sit omnibus vobis 
in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

47. Tunc legati eorum qui ecclesiae aedificandae operam dederunt 
(paroeciae aut diceceseos fideles, largitores, architecti, opifices) aedi- 
ficium Episcopo tradunt, ei offerentes, pro rerum et locorum adiunctis, 
vel instrumenta iuridica possessionis aedificii vel claves vel formam 
aedis vel librum in quo « iter » operis descriptum est, et nomina eorum, 
qui ei praefuerunt, necnon opificum indicata sunt. Unus e legatis Epi- 
scopum et communitatem breviter alloquitur, illustrans, si casus fert, 
quid nova ecclesia arte et peculiari forma exprimat. 

Benedictio aquae et aspersio 

48. Ritu introitus expleto, Episcopus aquam benedicit ad asper- 
gendum populum in signum paenitentiae et in memoriam baptismi 
atque ad parietes et altare novae ecclesiae abluenda. Ministri ad 
Episcopum stantem ad cathedram ferunt vas cum aqua. Episcopus 
omnes ad orandum invitat his vel similibus verbis: 

Hanc domum, fratres carissimi, 
sollemni ritu dicantes, 

Dominum Deum nostrum supplices exoremus 
ut benedicere dignetur hanc creaturam aquae, 
qua nos aspergemur 

in paenitentiae signum ac baptismi memoriam 
et novae abluentur parietes novum que altare. 

Ipse autem Dominus nos sua adiuvet gratia 
ut dociles Spiritui, quem accepimus, 
in Ecclesia sua maneamus fideles. 

Et omnes per aliquod temporis spatium silentio orant. Tunc Episcopus 
prosequitur: 

Deus, per quem omnis creatura ad vitae prodit lumen, 
tanta homines prosequeris dilectione 
ut eos non solum paterna alas cura, 
sed caritatis rore a peccatis clementer emundes 
et ad Christum Caput constanter reducas: 
misericordi enim consilio statuisti 

ut qui in sacram descendissent undam peccatores, 
Christo commortui, insontes resurgerent 
eiusque membra fierent 
atque aeterni praemii coheredes. 

Hanc ergo creaturam aquae tua benedictione sanctifica, 

ut, in nos et huius ecclesiae parietes aspersa, 

signum exsistat illius salutaris lavacri, 

quo, in Christo abluti, templum Spiritus tui sumus effecti; 

nos autem cum omnibus fratribus, 

qui in hac ecclesia divina celebrabunt mysteria, 

ad caelestem Ierusalem pervenire concedas. 

Per Christum Dominum nostrum. 

Omnes: 

Arnen. 


49. Episcopus, diaconis comitantibus, aqua benedicta populum et 
parietes aspergit, per aulam ecclesiae transiens et, ad presbyterium 
reversus, aspergit altare. Interea cantatur antiphona (cf. App. n. 8): 

Vidi aquam egredientem de templo, 
a latere dextro, alleluia; 
et omnes, ad quos pervenit aqua ista, 
salvi facti sunt, et dicent: 

Alleluia, alleluia 

aut, tempore Quadragesimae, antiphona (cf. App. n. 9): 

Dum sanctificatus fuero in vobis, 
congregabo vos de universis terris, 
et effundam super vos aquam mundam, 
et mundabimini ab omnibus inquinamentis vestris; 
et dabo vobis spiritum novum 


vel alius aptus cantus. 


40 


ORDO DEDICATIONIS ECCLESIA! 


50. Post aspersionem, Episcopus ad cathedram revertitur et, cantu 
expleto, stans, manibus iunctis, dicit: 

Deus, misericordiarum Pater, 
adsit in hac orationis domo 
et Spiritus Sancti gratia 
templum purificet habitationis suae, 
quod nos sumus. 

Omnes: 

Amen. 

Hymnus et collecta 

51. Deinde dicitur hymnus Gloria in excelsis Deo. 

52. Quo hymno finito, Episcopus, manibus iunctis, dicit: 

Oremus. 

Et omnes per aliquod temporis spatium silentio orant. Tunc Episco- 
pus, manibus extensis, dicit: 

Omnipotens sempiterne Deus, 

effunde super hunc locum gratiam tuam, 

et omnibus te invocantibus auxilii tui munus impende, 

ut hic verbi tui et sacramentorum virtus 

omnium fidelium corda confirmet. 

Per Dominum. 

Omnes: 

Amen. 


Pars Secunda 

Liturgia verbi 

53. Verbi Dei proclamatio hoc modo convenienter celebratur: duo 
lectores, quorum unus defert Lectionarium Missae, et psalmista ad 
Episcopum veniunt. 

Episcopus, stans cum mitra, accipit Lectionarium, ostendit populo, 
et dicit: 

Semper resonet in hac aula Dei verbum 
quod Christi mysterium vobis aperiat 
et vestram salutem in Ecclesia operetur. 

* 

Omnes respondent: 

Amen. 

Deinde Episcopus Lectionarium priori lectori tradit. 

Lectores et psalmista ad ambonem pergunt, afferentes Lectionarium, 
omnibus aspiciendum. 

54 . Lectiones ordinantur hoc modo: 

a) primum semper legitur liber Nehemiae 8, l-4a. 5-6. 8-10, quem se- 
quitur cantus Psalmi 18 B, 8-9. 10. 15 cum responsorio: 

$. Verba tua, Domine, spiritus et vita sunt. 

b) secunda lectio et Evangelium sumuntur ex textibus qui in Lectio- 
nario (III, 233-257) pro ritu dedicationis ecclesiae proponuntur. 

Ad Evangelium non portantur luminaria nec incensum. 

55 . Post Evangelium Episcopus homiliam habet in qua illustrat 
cum lectiones biblicas tum sensum ritus. 

56 . Expleta homilia dicitur Symbolum. Oratio autem universalis 
omittitur cum eius loco Litaniae Sanctorum canantur. 


Pars Tertia 

Prex dedicationis et unctiones 

Supplicatio litanica 

57 . Deinde Episcopus populum ad orandum invitat his vel simili- 
bus verbis: 

Oremus, dilectissimi nobis, 

Deum Patrem omnipotentem, 

qui fidelium corda spiritalia sibi efficit templa, 

nostris autem vocibus 

fraterna societur Sanctorum supplicatio. 

58. Tunc canuntur Litaniae Sanctorum, omnibus respondentibus; 
quod, diebus dominicis necnon tempore paschali, fit omnibus stan- 
tibus; ceteris autem diebus, flexis genibus; quo in casu diaconus 
admonet; 

Flectamus genua. 


59. In Litaniis, apto loco, adduntur invocationes Titularis eccle- 
siae, Patroni loci et, si casus fert, Sanctorum quorum reliquiae depo- 
nendae sunt. Addi quoque possunt aliae petitiones, quae peculiarem 
ritus naturam et fidelium condicionem respiciant. Sanctorum cogno- 
mina, inter parentheses posita, opportune omittuntur, quando Lita- 
niae cantantur (cf. App. n. 10). 


Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, 
Sancte Mlchael, 

Sancti Angeli Dei, 

Sancte Ioannes Baptista, 
Sancte Ioseph, 

Sancti Petre et Paule, 

Sancte Andrea, 

Sancte Ioannes, 

Sancta Maria Magdalena, 
Sancte Stephane, 

Sancte Ignati Antiochene, 
Sancte Laurenti, 

Sanctae Perpetua et Felicitas, 
Sancta Agnes, 

Sancte Grego ri, 

Sancte Augustine, 

Sancte Athanasi, 


ora pro nobis 
ora pro nobis 
orate pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 

Sancte Basili, 

Sancte Martine, 

Sancte Benedicte, 

Sancti Francisce et Dominice, 

Sancte Francisce (Xavier), 

Sancte Ioannes Maria (Vianney), 
Sancta Catharina Senensis, 

Sancta Teresia (de Avila), 

Omnes Sancti et Sanctae Dei, 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 
Per effusionem Spiritus Sancti, 


ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 


Peccatores, 

Ut Ecclesiam tuam sanctam 
regere et conservare digneris, 

Ut domnum apostolicum et omnes 
ecclesiasticos ordines in sancta 
religione conservare digneris, 

Ut cunctis populis pacem et veram 
concordiam donare digneris, 

Ut nosmetipsos in tuo sancto 

servitio confortare et conservare 
digneris, 

Ut hanc ecclesiam consecrare 
digneris, 

Iesu, Fili Dei vivi, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 


te rogamus, audi nos 
te rogamus, audi nos 

te rog&mus, audi nos 
te rogamus, audi nos 

te rogamus, audi nos 

te rogamus, audi nos 
te rogamus, audi nos 


44 


ORDO DEDICATIONIS ECCLESI/E 


60. Litaniarum cantu expleto, Episcopus stans, extensis manibus, 
dicit: 

Supplicationes nostras, quaesumus, Domine, 
intercessione beatae Mariae Virginis 
et omnium Sanctorum, propitiatus admitte, 
ut haec aedes tuo nomini dicanda 
domus fiat salutis et gratiae, 
ubi Christianorum plebs, in unum conveniens, 
te adoret in spiritu et veritate 
et se aedificet in caritate. 

Per Christum Dominum nostrum. 

Omnes: 

Arnen. 

Diaconus, si casus fert, admonet: 

Levate. 

Et omnes surgunt. Episcopus mitram resumit. 

Ubi vero reliquiae Sanctorum non deponuntur, Episcopus statim dicit 
precem dedicationis, ut infra n. 62 indicatur. 


Depositio reliquiarum 

61. Deinde, si Martyrum vel aliorum Sanctorum reliquiae sub 
altari deponendae sunt, Episcopus ad altare accedit. Diaconus vel pre- 
sbyter reliquias Episcopo affert, qui sepulcro opportune parato eas 
condit. Interea canitur antiphona (cf. App. n. 11): 

Sub altari Dei sedes accepistis, Sancti Dei: 
intercedite pro nobis ad Dominum Iesum Christum 

vel antiphona (cf. App. n. 12): 

Corpora Sanctorum in pace sepulta sunt, 

et vivent nomina eorum in aeternum (T. P. Alleluia) 

cum Psalmo 14, vel alius aptus cantus. 

Psalmus 14 

Domine, quis habitabit in tabernaculo tuo? * 
quis requiescet in monte sancto tuo? 

(Repetitur antiphona) 

Qui ingreditur sine macula, et operatur iustltiam; * 
qui loquitur veritatem in corde suo, 

qui non egit dolum in lingua sua, f 
nec fecit proximo suo malum, * 
et opprobrium non intulit proximo suo. 

(Repetitur antiphona) 

Ad nihilum reputatus est in conspectu eius malignus, * 
timentes autem Dominum glorificat. 

Qui iurat in detrimentum suum et non mutat, f 
qui pecuniam suam non dedit ad usuram, * 
et munera super innocentem non accepit. 

Qui facit haec, * 

non movebitur in aeternum. 

(Repetitur antiphona) 

Interea faber caementarius sepulcrum claudit, Episcopus autem ad 

cathedram revertitur. 


Prex dedicationis 

62. Quibus peractis, Episcopus, stans sine mitra ad cathedram vel 
apud altare, manibus extensis, elata voce dicit (cf. App. n. 13): 

Deus, Ecclesiae tuae sanctificator et rector, 

nomen tuum nos decet festivo celebrare praeconio, 

quia hodie fidelium plebs hanc orationis domum, 

ubi te pie veneratur, verbo eruditur, alitur sacramentis, 

sollemni ritu cupit in perpetuum tibi dicare. 

Haec aedes mysterium adumbrat Ecclesiae, 
quam Christus suo sanctificavit cruore 
ut Sponsam sibi exhiberet gloriosam, 

Virginem fidei integritate conspicuam, 

Matrem Spiritus virtute fecundam. 

Ecclesia sancta, electa vinea Domini, 
cuius palmitibus mundus omnis impletur, 
quae propagines suas, ligno baiulante, 
suspensas erigit ad regna caelorum. 

Ecclesia felix, tabernaculum Dei cum hominibus, 
templum sanctum, quod lapidibus vivis exstruitur, 
Apostolorum fundamentis consistens, 

Christo Iesu summo lapide angulari. 

Ecclesia sublimis, Civitas iugo montis erecta, 
perspicua cunctis, et omnibus clara, 
ubi Agni lucerna fulget perennis 
et gratum resonat canticum beatorum. 

Supplices ergo te, Domine, adprecamur: 

dignare hanc ecclesiam et hoc altare 

caelesti sanctificatione perfundere, 

ut locus sanctus semper exsistat 

et mensa fiat in perpetuum Christi sacrificio parata. 

Hic unda divinae gratiae hominum obruat delicta, 
ut filii tui, Pater, peccato mortui 
vitae renascantur supernae. 

Hic fideles tui, altaris mensam circumstantes, 
memoriale Paschatis celebrent 

et verbi Christi eiusque corporis reficiantur convivio. 

Hic laudis oblatio iucunda resultet, 

Angelorum concentibus vox hominum sociata, 
ac pro mundi salute iugis ad te ascendat oratio. 

Hic pauperes misericordiam inveniant, 
oppressi veram consequantur libertatem 
cunctique homines filiorum tuorum Induant dignitatem, 
donec ad illam, quae sursum est, Ierusalem, 
exsultantes perveniant. 

Per Dominum nostrum Iesum Christum, Filium tuum, 
qui tecum vivit et regnat in unitate Spiritus Sancti, Deus, 
per omnia saecula saeculorum. 

Omnes: 

Anien. 

Unctio altaris et parietum ecclesiae 

63 . Deinde Episcopus, deposita, si necesse est, planeta et assumpto 
gremiali linteo, ad altare accedit cum diaconis et aliis ministris, ex 
quibus unus vas chrismatis fert, et ad unctionem altaris et parietum 
ecclesiae procedit ut infra n. 64 describitur. 

Si vero Episcopus in ungendis parietibus ecclesiae aliquos presby- 
teros, qui cum ipso sacrum ritum concelebrant, sibi sociare voluerit, 
unctione altaris peracta, illis vasa sacri chrismatis tradit et cum ipsis 
ad unctiones peragendas procedit. 

Munus tamen ungendi parietes Episcopus solis presbyteris com- 
mittere potest: quo in casu, post unctionem altaris, ipsis vasa sacri 
chrismatis tradit. 

64 . Episcopus, stans ante altare, elata voce dicit: 

Altare ac domum, 

quae nostro linimus ministerio, 

Dominus sua virtute sanctificet, 
ut Christi et Ecclesiae mysterium 
visibili exprimant signo. 

Deinde in medium altare eiusque quattuor angulos sacrum chrisma 
effundit, quo laudabiliter totam mensam linit. 

Postea perungit parietes ecclesiae sacro chrismate signans duodecim 
vel quattuor cruces apte distributas, duobus vel quattuor presbyteris 
pro opportunitate adiuvantibus. 

Si vero unctiones parietum presbyteris commiserit, illi, ubi Episco- 
pus altare ungere expleverit, parietes ecclesiae ungunt, sacro chrismate 
cruces signantes. 

Interea canitur antiphona (cf. App. n. 14): 

Ecce tabernaculum Dei cum hominibus, 
et habitabit cum eis; 
et ipsi populus eius erunt, 

et ipse Deus cum eis erit eorum Deus (T. P. Alleluia) 

vel antiphona (cf. App. n. 15): 

Templum Domini sanctum est, 

Dei structura est, 

Dei aedificatio est 

cum Psalmo 83, vel alius aptus cantus. 


Psalmus 83 

Quam dilecta tabernacula tua. Domine virtutum, * 
concupiscit et deficit anima mea in atria Domini. 

Cor meum et caro mea * 

exsultaverunt in Deum vivum. 

Etenim passer invenit sibi domum, f 

et turtur nidum sibi, ubi ponat pullos suos: * 
altaria tua, Domine virtutum, 
rex meus et Deus meus. 

(Repetitur antiphona) 

Beati qui habitant in domo tua, * 
in perpetuum laudabunt te. 

Beatus vir cuius est auxilium abs te, * 
ascensiones in corde suo disposuit. 

(Repetitur antiphona) 

' Transeuntes per vallem sitientem 
in fontem ponent eam, * 
etenim benedictionibus vestiet eam 
pluvia matutina. 

8 Ibunt de virtute in virtutem, * 

videbitur Deus deorum in Sion. 

(Repetitur antiphona) 

9 Domine Deus virtutum, exaudi orationem meam; * 

auribus percipe, Deus Iacob. 

10 Protector noster, aspice, Deus, * 

et respice in faciem Christi tui. 

(Repetitur antiphona) 

" Quia melior est dies una in atriis tuis super milia, f 
elegi ad limen esse in domo Dei mei, * 
magis quam habitare in tabernaculis peccatorum. 

(Repetitur antiphona) 

12 Quia sol et scutum est Dominus Deus, f 

gratiam et gloriam dabit Dominus; * 

non privabit bonis eos qui ambulant in innocentia. 

13 Domine virtutum, * 

beatus homo qui sperat in te. 

(Repetitur antiphona) 

65. Altaris et parietum ecclesiae unctione peracta, Episcopus rever- 
titur ad cathedram et sedet; ministri ad eum afferunt necessaria ut 
manus lavet. Deinde Episcopus deponit gremiale et assumit planetam. 
Presbyteri quoque post parietum unctionem manus lavant. 

Incensatio altaris et ecclesiae 

66. Post ritum unctionis, super altare ponitur foculus ad incensa 
vel aromata comburenda aut, si placet, fit super altare acervus incensi 
candelis mixti. Episcopus immittit incensum in foculum aut parvo 
cereo a ministro tradito acervum incensi succendit, dicens: 

Dirigatur, Domine, oratio nostra 
sicut incensum in conspectu tuo; 
et sicut haec domus suavi repletur odore, 
ita Ecclesia tua redoleat Christi fragrantiam. 

67 . Tunc Episcopus in aliqua turibula incensum immittit et in- 
censat altare. Deinde revertitur ad cathedram, incensatur et sedet. 
Ministri autem, per aulam ecclesiae transeuntes, populum et parietes 
incensant. 

68. Interea canitur antiphona (cf. App. n. 16 vel n. 17): 

Stetit angelus iuxta aram templi, 
habens turibulum aureum in manu sua 

vel antiphona (cf. App. n. 18): 

Ascendit fumus aromatum 
in conspectu Domini de manu angeli 

cum Psalmo 137, vel alius aptus cantus. 

Psalmus 137 

Confitebor tibi, Domine, in toto corde meo, * 
quoniam audisti verba oris mei. 

In conspectu angelorum psallam tibi, * 
adorabo ad templum sanctum tuum; 
et confitebor nomini tuo f 

propter misericordiam tuam et veritatem tuam, * 
quoniam magnificasti super omne nomen eloquium tuum. 

(Repetitur antiphona) 

In quacumque die invocavero te, exaudi me; * 
multiplicabis in anima mea virtutem. 

Confitebuntur tibi, Domine, omnes reges terrae, * 
quia audierunt eloquia oris tui. 

Et cantabunt vias Domini, * 

quoniam magna est gloria Domini; 
quoniam excelsus Dominus, f 
et humilem respicit, * 
et superbum a longe cognoscit. 

(Repetitur antiphona) 

Illuminatio altaris et ecclesiae 

69 . Incensatione peracta, nonnulli ministri mensam altaris man- 
tilibus extergunt eamque, si casus fert, sternunt linteo impermeabili; 
deinde cooperiunt altare tobalea ac, pro opportunitate, floribus exor- 
nant; candelabra cum cereis, qui pro Missae celebratione requiruntur 
et, si casus fert, crucem apte disponunt. 

70 . Postea diaconus accedit ad Episcopum qui, stans, ei tradit par- 
vum cereum accensum, elata voce dicens: 

Lumen Christi in Ecclesia refulgeat, 

ut omnes gentes plenitudinem veritatis attingant. 

Deinde Episcopus sedet. Diaconus accedit ad altare et cereos pro 
Eucharistiae celebratione accendit. 

71 . Tunc festiva fit illuminatio: omnes cerei, candelae positae ubi 
unctiones factae sunt, ceteraeque lampades ecclesiae in signum gaudii 
accenduntur. Interea canitur antiphona (cf. App. n. 19): 

Venit lumen tuum, Ierusalem, 

et gloria Domini super te orta est, 

et ambulabunt gentes in lumine tuo, alleluia 

aut, tempore Quadragesimae, antiphona (cf. App. n. 20): 

Ierusalem, civitas Dei, luce splendida fulgebis, 
et omnes fines terrae adorabunt te 

cum cantico Tobiae, vel alius aptus cantus, in honorem praesertim Chri- 
sti, mundi luminis. 

Canticum Tobiae 
(Vulg. 13, 10. 13-14ab. 14c-15. 17) 

Benedicite Dominum, omnes electi eius, * 
agite dies laetitiae et confitemini illi. 

(Repetitur antiphona) 

Ierusalem, civitas Dei, luce splendida fulgebis, * 
et omnes fines terrae adorabunt te. 

Nationes ex longinquo ad te venient, * 
et munera deferentes adorabunt in te Dominum. 

(Repetitur antiphona) 

Et terram tuam in sanctificationem habebunt, * 
nomen enim magnum invocabunt in te. 

Tu autem laetaberis in filiis tuis, f 
quoniam omnes benedicentur * 
et congregabuntur ad Dominum. 

(Repetitur antiphona) 


Pars Quarta 

Liturgia eucharistica 

72 . Diaconi et ministri altare praeparant more solito. Deinde non- 
nulli fideles afferunt panem, vinum, aquam ad sacrificium dominicum 
celebrandum. Episcopus accipit dona ad cathedram. Dum dona affe- 
runtur, opportune canitur antiphona (cf. App. n. 21): 

Domine Deus, in simplicitate cordis mei 
laetus obtuli universa; 
et populum tuum, qui repertus est, 
vidi cum ingenti gaudio; 

Deus Israel, custodi hanc voluntatem. Domine Deus (T. P. 
Alleluia) 

vel alius aptus cantus. 

73. Cum omnia parata sunt, Episcopus ad altare accedit et, deposita 
mitra, illud osculatur. Missa prosequitur more solito; non incensantur 
tamen nec oblata nec altare. 

74. Super oblata: 

Accepta tibi sint, Domine, munera laetantis Ecclesiae, 
ut populus tuus, in hanc domum sanctam conveniens, 
per haec mysteria salutem perpetuam consequatur. 

Per Christum Dominum nostrum. 

Omnes: 

Arnen. 


75. Dicitur Prex eucharistica I vel III cum hac Praefatione (cf. App. 
n. 22), quae ritui dedicationis ecclesiae inhaeret: 

y. Dominus voblscum. 

r. Et cum spiritu tuo. 

y. Sursum corda. 

r. Habemus ad Dominum. 

y. Gratias agamus Domino Deo nostro. 

R. Dignum et iustum est. 

Vere dignum et iustum est, aequum ej salutare, 
nos tibi, sancte Pater, semper et ubique gratias agere. 

Qui templum gloriae tuae universum mundum fecisti 
ut nomen tuum ubique clarificaretur, 
sed et loca divinis apta mysteriis non renuis tibi sacrari: 
hanc ergo orationis domum, humano exstructam labore, 
maiestati tuae exsultantes dicamus. 

Hic veri Templi adumbratur mysterium 
et caelestis Ierusalem praenotatur imago: 

Corpus enim Filii tui, ex alma Virgine natum, 
templum effecisti tibi sacratum, 
in quo inhabitaret plenitudo divinitatis. 

Ecclesiam autem sanctam constituisti civitatem, 
super fundamentum Apostolorum aedificatam, 
summo angulari lapide ipso Christo Iesu; 
sed electis construendam lapidibus, 

Spiritu vivificatis, coagmentatis caritate, 
ubi tu per infinita saecula omnia omnibus eris 
et Christi lumen fulgebit perenne. 

Per quem nos, Domine, cum Angelis et Sanctis universis 
tibi confitemur, in exsultatione dicentes: 

Sanctus, Sanctus, Sanctus Dominus Deus Sabaoth ... 

76. In Prece eucharistica I dicitur Hanc igitur proprium: 

Hanc igitur oblationem servitutis nostrae, 

sed et famulorum tuorum qui hanc ecclesiam (in honorem N.) 

fideli tibi obtulerunt animo 

vel indefesso aedificarunt labore, 

quaesumus. Domine, ut placatus accipias. 

(Per Christum Dominum nostrum. Arnen). 

77. In intercessionibus Precis eucharisticae III, post verba po- 
pulo acquisitionis tuae, dicitur: 

Votis huius familiae, 

quae hanc tibi dicat ecclesiam, 

adesto propitius: 

sit ei domus salutis et aula caelestium sacramentorum; 
hic resonet evangelium pacis 
et sacra mysteria celebrentur, 

quibus fideles tui, verbo vitae ac divina gratia instructi, 
per temporalem civitatem peregrinantes 
ad aeternam Ierusalem pervenire mereantur, 
in qua omnes filios tuos, ubique dispersos, 
tibi, clemens Pater, miseratus coniungas. 

Fratres nostros defunctos ... 

78. Dum Episcopus Corpus Christi sumit, inchoatur cantus ad 
communionem. Canitur antiphona (cf. App. n. 23): 

Domus mea, domus orationis vocabitur, dicit Dominus: 
in ea omnis qui petit accipit, 

et qui quaerit invenit, et pulsanti aperietur (T. P. Alleluia) 

vel antiphona (cf. App. n. 24): 

Sicut novellae olivarum, 

Ecclesiae filii sint in circuitu mensae Domini (T. P. Alleluia) 
cum Psalmo 127, vel alius aptus cantus. 

Psalmus 127 

Beatus omnis qui timet Dominum, * 
qui ambulat in viis eius. 

(Repetitur antiphona) 

Labores manuum tuarum manducabis, * 
beatus es, et bene tibi erit. 

Uxor tua sicut vitis fructifera * 
in lateribus domus tuae; 
filii tui sicut novellae olivarum * 
in circuitu mensae tuae. 

(Repetitur antiphona) 

Ecce sic benedicetur homo, * 
qui timet Dominum. 

Benedicat tibi Dominus ex Sion, * 

et videas bona Ierusalem omnibus diebus vitae tuae; 
et videas filios filiorum tuorum. * 

Pax super Israel. 

(Repetitur antiphona) 

Si sacellum Ss.mi Sacramenti non est inaugurandum, Missa prose- 
quitur ut infra n. 83. 

Inauguratio sacelli Ss.mi Sacramenti 

79. Inauguratio sacelli ubi Ss.ma Eucharistia servabitur, hoc modo 
convenienter fit: post communionem pyxis cum Ss.mo Sacramento 
super mensam altaris relinquitur. Episcopus cathedram petit, et om- 
nes per aliquod temporis spatium silentio orant. Deinde Episcopus 
dicit orationem post communionem: 

Oremus. 

Multiplica, Domine, quaesumus, 

per haec sancta quae sumpsimus, 

veritatem tuam in mentibus nostris, 

ut te in templo sancto tuo iugiter adoremus, 

et in conspectu tuo cum omnibus Sanctis gloriemur. 

Per Christum Dominum nostrum. 

Omnes: 

Amen. 

80. Qua oratione dicta, Episcopus ad altare revertitur et genu- 
flexus incensat Ss.mum Sacramentum; postea, assumpto velo hume- 
rali, accipit pyxidem manibus eodem velo coopertis. Tum instruitur pro- 
cessio qua, praecedente crucifero, defertur Ss.mum Sacramentum cum 
intorticiis et incenso per aulam ecclesiae ad sacellum repositionis. Ince- 
dente processione, cantatur antiphona (cf. App. n. 25): 

Lauda, Ierusalem, Dominum 

cum Psalmo 147, vel alius aptus cantus. 


Psalmus 147 

12 Lauda, Ierusalem, Dominum; * 

collauda Deum tuum, Sion. 

(Repetitur antiphona) 

13 Quoniam confortavit seras portarum tuarum, * 

benedixit filiis tuis in te. 

14 Qui ponit fines tuos pacem, * 

et adipe frumenti satiat te. 

15 Qui emittit eloquium suum terrae, * 

velociter currit verbum eius. 

(Repetitur antiphona) 

16 Qui dat nivem sicut lanam, * 

pruinam sicut cinerem spargit. 

17 Mittit crystallum suam sicut buccellas; * 

ante faciem frigoris eius quis sustinebit? 

18 Emittet verbum suum et liquefaciet ea, * 

flabit spiritus eius, et fluent aquae. 

(Repetitur antiphona) 

19 Qui annuntiat verbum suum Iacob, * 

iustltias et iudlcia sua Israel. 

20 Non fecit taliter omni nationi, * 

et iudlcia sua non manifestavit eis. 

(Repetitur antiphona) 

81. Cum processio ad sacellum repositionis pervenit, Episcopus 
deponit pyxidem super altare aut in tabernaculo, cuius porta aperta 
manet et, ture imposito, genuflexus Ss.mum Sacramentum incensat. 
Denique, post congruum temporis spatium quo omnes silentio orant, 
diaconus pyxidem in tabernaculo recondit vel ipsius portam claudit; 
minister autem lampadem accendit, quae ad Ss.mum Sacramentum 
perpetuo ardebit. 

82. Si sacellum ubi Ss.mum Sacramentum est repositum a fide- 
libus bene conspici potest, Episcopus statim Missae benedictionem 
impertit (cf. infra n. 84). Sin autem, processio ad presbyterium 
breviore via revertitur et Episcopus benedictionem impertit sive ex 
altari sive e cathedra. 


83. Si sacellum Ss.mi Sacramenti non est inaugurandum, commu- 
nione fidelium expleta, Episcopus dicit: 

Oremus. 

Multiplica, Domine, quaesumus, 

per haec sancta quae sumpsimus, 

veritatem tuam in mentibus nostris, 

ut te in templo sancto tuo iugiter adoremus, 

et in conspectu tuo cum omnibus Sanctis gloriemur. 

Per Christum Dominum nostrum. 

Omnes: 

Amen. 


Benedictio et dimissio 

84. Episcopus, accepta mitra, dicit: 

Dominus vobiscum. 

Populus respondet: 

Et cum spiritu tuo. 

Deinde diaconus, pro opportunitate, populum ad benedictionem acci- 
piendam invitat his vel similibus verbis: 

Inclinate vos ad benedictionem. 

Tum Episcopus, manibus super populum extensis, eum benedicit, 
dicens: 

Deus, Dominus caeli et terrae, 

qui vos hodie ad huius domus dedicationem adunavit, 
ipse vos caelesti benedictione faciat abundare. 

Omnes: 

Amen. 

Episcopus: 

Concedatque vos fleri templum suum 
et habitaculum Spiritus Sancti, 

qui omnes filios dispersos voluit in Filio suo congregari. 

Omnes: 

Amen. 

Episcopus: 

Quatenus feliciter emundati, 

habitatorem Deum in vobismetlpsis possitis habere, 
et aeternae beatitudinis hereditatem 
cum omnibus Sanctis possidere. 

Omnes: 

Amen. 

Episcopus accipit baculum et prosequitur: 

Benedicat vos omnipotens Deus, 

Pater, et Filius, ►£< et Spiritus Sanctus. 

Omnes: 

Amen. 


85 . 


Denique diaconus populum dimittit more consueto. 


CAPUT III 


ORDO DEDICATIONIS ECCLESLE 
IN QUA IAM DE MORE SACRA CELEBRANTUR 


PRAENOTANDA 

1. Ad symbolorum vim et ritus sensum plene attingendum, novae 
ecclesiae inauguratio una cum eius dedicatione fiat oportet: quare, 
ut supra dictum est, quantum fieri potest caveatur ne in nova ecclesia 
Missa celebretur antequam ipsa dedicetur (cf. cap. II, nn. 8, 15, 17). 

Cum tamen dedicantur ecclesiae in quibus iam de more sacra myste- 
ria celebrantur, Ordo qui hoc capite proponitur est adhibendus. 

Praeterea in huiusmodi ecclesiis non sine causa distinguuntur quae 
nuper sunt exstructae, quarum dedicationis ratio clarior patet, ab 
illis quae iamdiu sunt aedificatae; ad has dedicandas requiritur: 

— ut altare nondum sit dedicatum, nam consuetudine et iure litur- 
gico recte prohibetur ne dedicatio ecclesiae peragatur nisi altare 
dedicetur; dedicatio enim altaris pars est praecipua totius ritus; 

— ut aliquid novum aut valde immutatum sit in aede, quod ad aedifi- 
cium attinet (ex. gr. ecclesia sit funditus instaurata) aut ad eius 
statum iuridicum (ex. gr. ecclesia ad gradum paroeciae sit evecta). 

2. Omnia quae in Praenotandis capitis II indicantur ad hunc Or- 
dinem quoque referuntur, nisi a rerum condicione, quam hic Ordo re- 
spicit, aliena manifesto appareant, vel aliter notetur. 

Hic Ordo ab Ordine qui capite II describitur his rebus praecipue 
differt: 

a) ritus aperiendi fores ecclesiae (cf. cap. II, n. 34 vel n. 41) omit- 
titur, cum ecclesia iam fidelibus pateat; proinde introitus fit ad instar 
« introitus simplicis » (cf. cap. II, nn. 43-47). Si vero agatur de 
dedicanda ecclesia quae diu clausa fuerit et nunc denuo sacris ape- 
riatur celebrationibus, ritus peragi potest, cum hoc in casu vim 
suam ac sensum servet; 

b) ritus tradendi ecclesiam Episcopo (cf. cap. II, n. 33 vel 40 vel 
47), pro rerum adiunctis, aut servandus aut omittendus aut ita aptan- 

dus est ut ecclesiae dedicandae condicionem respiciat (ex. gr. conve- 
nienter servabitur in dedicatione ecclesiae nuper aedificatae; omitte- 
tur in dedicatione veteris ecclesiae ubi in aedificii structura nihil sit 
immutatum; aptabitur in dedicatione veteris ecclesiae funditus re- 
fectae); 

c) ritus aspergendi aqua benedicta parietes ecclesiae (cf. cap. II, 
nn. 48-50), cui lustralis indoles inest, omittitur; 

d) quae sunt peculiaria primae verbi Dei proclamationis (cf. cap. II, 
n. 53) omittuntur, ideoque liturgia verbi fit more consueto; loco 
Nehemiae 8, l-4a. 5-6. 8-10 cum Psalmo 18 B, 8-9. 10. 15 et suo respon- 
sorio (cf. cap. II, n. 54 a), alia apta lectio seligitur. 

ORDO DEDICATIONIS 

Pars Prima 
Ritus initiales 

Ingressus 

3. Populo congregato, Episcopus et presbyteri concelebrantes, dia- 
coni et ministri, sua quisque veste induti, crucifero praecedente, 
e secretario per aulam ecclesiae ad presbyterium pergunt. 

4. Reliquiae Sanctorum, si sub altari deponendae sunt, in ipsa 
processione introitus ad presbyterium afferuntur sive e secretario 
sive ex sacello, ubi iam inde a vigilia ad venerationem fidelium sunt 
expositae. Iusta tamen de causa parari possunt ante ritus initium, 
apto presbyterii loco, facibus circum ardentibus. 

5. Incedente processione, canitur antiphona ad introitum (cf. App. 
n. 7): 

Deus in loco sancto suo, 

Deus, qui inhabitare facit unanimes in domo: 
ipse dabit virtutem et fortitudinem plebi suae 

vel antiphona (cf. App. n. 5): 

In domum Domini laetantes ibimus 

cum Psalmo 121, vel alius aptus cantus. 

Psalmus 121 

1 Laetatus sum in eo quod dixerunt mihi: * 

« In domum Domini ibimus ». 

2 Stantes iam sunt pedes nostri * 

in portis tuis, Ierusalem. 

(Repetitur antiphona) 

3 Ierusalem, quae aedificata est ut civitas * 

sibi compacta in idipsum. 


IN QUA IAM DE MORE SACRA CELEBRANTUR 


63 


Illuc enim ascenderunt tribus, tribus Domini, * 
testimonium Israel, 

ad confitendum nomini Domini. 

Quia illic sederunt sedes ad iudlcium, * 
sedes domus David. 

(Repetitur antiphona) 

Rogate quse ad pacem sunt Ierusalem, * 
securi sint diligentes te. 

Fiat pax in muris tuis, * 

et securitas in turribus tuis. 

(Repetitur antiphona) 

Propter fratres meos et proximos meos * 
loquar: « Pax in te! ». 

Propter domum Domini Dei nostri * 
exquiram bona tibi. 

(Repetitur antiphona) 

6. Cum processio ad presbyterium pervenerit, reliquiae Sanctorum, 
apto loco deponuntur, facibus circum ardentibus; presbyteri conce- 
lebrantes, diaconi, ministri locis sibi assignatis disponuntur; Episco- 
pus autem, omisso altaris osculo, ad cathedram pergit. Deinde, depo- 
sitis baculo et mitra, populum salutat, dicens: 

Gratia et pax 

sit omnibus vobis 

in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

7, Tunc si, pro rerum adiunctis (cf. Praenotanda, n. 2b), ecclesia 
Episcopo est tradenda, legati eorum qui ecclesiae aedificandae operam 
dederunt (paroeciae aut dioeceseos fideles, largitores, architecti, opi- 

fices) Episcopo eam tradunt, ei offerentes vel instrumenta iuridica pos- 
sessionis aedificii vel claves vel formam aedis vel librum in quo « iter » 
operis descriptum est et nomina eorum qui ei praefuerunt necnon 
opificum indicata sunt. Unus e legatis Episcopum et communitatem 
breviter alloquitur, illustrans, si casus fert, quid ecclesia arte et pecu- 
liari forma exprimat. 

Benedictio aquae, aspersio 

8. Ritu introitus expleto, Episcopus aquam benedicit ad asper- 
gendum populum in signum paenitentiae et in memoriam baptismi. 
Ministri ad Episcopum stantem ad cathedram ferunt vas cum aqua. 
Episcopus omnes ad orandum invitat his vel similibus verbis: 

Hanc domum, fratres carissimi, 
sollemni ritu dicantes, 

Dominum Deum nostrum supplices exoremus 
ut benedicere dignetur hanc creaturam aquae, 
qua nos aspergemur 

in paenitentiae signum ac baptismi memoriam. 

Ipse autem Dominus nos sua adiuvet gratia 
ut dociles Spiritui, quem accepimus, 
in Ecclesia sua maneamus fideles. 

Et omnes per aliquod temporis spatium silentio orant. Tunc Epi- 
scopus prosequitur: 

Deus, per quem omnis creatura ad vitae prodit lumen, 

tanta homines prosequeris dilectione 

ut eos non solum paterna alas cura, 

sed caritatis rore a peccatis clementer emundes 

et ad Christum Caput constanter reducas: 

misericordi enim consilio statuisti 

ut qui in sacram descendissent undam peccatores, 

Christo commortui, insontes resurgerent 
eiusque membra flerent 
atque aeterni praemii coheredes. 

Hanc ergo creaturam aquae tua benedictione sanctifica, 
ut, in nos aspersa, 

signum exsistat illius salutaris lavacri, 

quo, in Christo abluti, templum Spiritus tui sumus effecti; 

nos autem cum omnibus fratribus, 

qui in hac ecclesia divina celebrabunt mysteria, 

ad caelestem Ierusalem pervenire concedas. 

Per Christum Dominum nostrum. 

Omnes: 

Arnen. 

9. Episcopus, diaconis comitantibus, populum aqua benedicta 
aspergit. Deinde, si altare est omnino novum, illud quoque aspergit. 
Interea cantatur antiphona (cf. App. n. 8): 

Vidi aquam egredientem de templo, 
a latere dextro, alleluia; 
et omnes, ad quos pervenit aqua ista, 
salvi facti sunt, et dicent: 

Alleluia, alleluia 

aut, tempore Quadragesimae, antiphona (cf. App. n. 9): 

Dum sanctificatus fuero in vobis, 
congregabo vos de universis terris, 
et effundam super vos aquam mundam, 
et mundabimini ab omnibus inquinamentis vestris; 
et dabo vobis spiritum novum 

vel alius aptus cantus. 

10. Post aspersionem, Episcopus ad cathedram revertitur et, cantu 
expleto, stans, manibus iunctis, dicit: 

Deus, misericordiarum Pater, 

Spiritus Sancti gratia 

templum purificet habitationis suae, 
quod nos sumus. 

Omnes: 

Arnen. 

Hymnus et collecta 

11 . Deinde dicitur hymnus Gloria in excelsis Deo. 

12 . Quo hymno finito, Episcopus, manibus iunctis, dicit: 

Oremus. 

Et omnes per aliquod temporis spatium silentio orant. Tunc Episco- 
pus, manibus extensis, dicit: 

Omnipotens sempiterne Deus, 

effunde super hunc locum gratiam tuam, 

et omnibus te invocantibus auxilii tui munus impende, 

ut hic verbi tui et sacramentorum virtus 

omnium fidelium corda confirmet. 

Per Dominum. 

Omnes: 

Arnen. 

Pars Secunda 

Liturgia verbi 

13 . Postea Episcopus sedet et accipit mitram; item omnes sedent. 
Tum fit liturgia verbi; lectiones sumuntur e textibus qui in Lectio- 
nario (III, 233-257) pro ritu dedicationis ecclesiae proponuntur. 

14. Ad Evangelium non portantur luminaria nec incensum. 

15. Post Evangelium Episcopus homiliam habet in qua illustrat 
cum lectiones biblicas tum sensum ritus. 

16 . Expleta homilia dicitur .symbolum. Oratio autem universalis 
omittitur cum eius loco Litaniae Sanctorum canantur. 

Pars Tertia 

Prex dedicationis et unctiones 
Supplicatio litanica 

17 . Deinde Episcopus populum ad orandum invitat his vel simili- 
bus verbis: 

Oremus, dilectissimi nobis, 

Deum Patrem omnipotentem, 

qui fidelium corda spiritalia sibi efficit templa, 

nostris autem vocibus 

fraterna societur Sanctorum supplicatio. 

18 . Tunc canuntur Litaniae Sanctorum, omnibus respondentibus; 
quod, diebus dominicis necnon tempore paschali, fit omnibus stan- 
tibus; ceteris autem diebus, flexis genibus; quo in casu diaconus 
admonet: 

Flectamus genua. 

19 . In Litaniis, apto loco, adduntur invocationes Titularis ec- 
clesiae, Patroni loci et, si casus fert, Sanctorum quorum reliquiae 
deponendae sunt. Addi quoque possunt aliae petitiones, quae peculia- 
rem ritus naturam et fidelium condicionem respiciant. Sanctorum 
cognomina, inter parentheses posita, opportune omittuntur, quando 
Litaniae cantantur (cf. App. n. 10). 

Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, 

Sancte Michael, 

Sancti Angeli Dei, 

Sancte Ioannes Baptista, 


ora pro nobis 
ora pro nobis 
orate pro nobis 
ora pro nobis 


68 


ORDO DEDICATIONIS ECCLESIAE 


Sancte Ioseph, 

ora pro nobis 

Sancti Petre et Paule, 

orate pro nobis 

Sancte Andrea, 

ora pro nobis 

Sancte Ioannes, 

ora pro nobis 

Sancta Maria Magdalena, 

ora pro nobis 

Sancte Stephane, 

ora pro nobis 

Sancte Ignati Antiochene, 

ora pro nobis 

Sancte Laurenti, 

ora pro nobis 

Sanctae Perpetua et Felicitas, 

orate pro nobis 

Sancta Agnes, 

ora pro nobis 

Sancte Gregori, 

ora pro nobis 

Sancte Augustine, 

ora pro nobis 

Sancte Athanasi, 

ora pro nobis 

Sancte Basili, 

ora pro nobis 

Sancte Martine, 

ora pro nobis 

Sancte Benedicte, 

ora pro nobis 

Sancti Francisce et Dominice, 

orate pro nobis 

Sancte Francisce (Xavier), 

ora pro nobis 

Sancte Ioannes Maria (Vianney), 

ora pro nobis 

Sancta Catharina Senensis, 

ora pro nobis 

Sancta Teresia (de Avila), 

ora pro nobis 

Omnes Sancti et Sanctae Dei, 

orate pro nobis 

Propitius esto, 

libera nos, Domine 

Ab omni malo, 

libera nos, Domine 

Ab omni peccato, 

libera nos, Domine 

A morte perpetua, 

libera nos, Domine 

Per incarnationem tuam, 

libera nos, Domine 

Per mortem et resurrectionem tuam, 

libera nos, Domine 

Per effusionem Spiritus Sancti, 

libera nos, Domine 

Peccatores, 

te rogamus, audi nos 

Ut Ecclesiam tuam sanctam 

regere et conservare digneris, 

te rogamus, audi nos 

Ut domnum apostolicum et omnes 
ecclesiasticos ordines in sancta 
religione conservare digneris, 

Ut cunctis populis pacem et veram 
concordiam donare digneris, 

Ut nosmetipsos in tuo sancto 

servitio confortare et conservare 
digneris, 

Ut hanc ecclesiam consecrare 
digneris, 

Iesu, Fili Dei vivi, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 


te rogamus, audi nos 
te rogamus, audi nos 

te rogamus, audi nos 

te rogamus, audi nos 
te rogamus, audi nos 


20. Litaniarum cantu expleto, Episcopus stans, extensis manibus, 
dicit: 

Supplicationes nostras, quaesumus, Domine, 
intercessione beatae Mariae Virginis 
et omnium Sanctorum, propitiatus admitte, 
ut haec aedes tuo nomini dicanda 
domus fiat salutis et gratiae, 
ubi Christianorum plebs, in unum conveniens, 
te adoret in spiritu et veritate 
et se aedificet in caritate. 

Per Christum Dominum nostrum. 

Omnes: 

Arnen. 

Diaconus, si casus fert, admonet: 

Levate. 

Et omnes surgunt. Episcopus mitram resumit. 

Ubi vero reliquiae Sanctorum non deponuntur, Episcopus statim dicit 
Precem dedicationis, ut infra n. 22 indicatur. 


Depositio reliquiarum 

21 . Deinde, si Martyrum vel aliorum Sanctorum reliquiae sub al- 
tari deponendae sunt, Episcopus ad altare accedit. Diaconus vel pre- 
sbyter reliquias Episcopo affert, qui sepulcro opportune parato eas 
condit. Interea canitur antiphona (cf. App. n. 11): 

Sub altare Dei sedes accepistis, Sancti Dei: 
intercedite pro nobis ad Dominum Iesum Christum 

vel antiphona (cf. App. n. 12): 

Corpora Sanctorum in pace sepulta sunt, 
et vivent nomina eorum in aeternum (T. P. Alleluia) 

cum Psalmo 14, vel alius aptus cantus. 

Psalmus 14 

Domine, quis habitabit in tabernaculo tuo? * 

Quis requiescet in monte sancto tuo? 

(Repetitur antiphona) 

Qui ingreditur sine macula et operatur iustltiam; * 
qui loquitur veritatem in corde suo, 
qui non egit dolum in lingua sua, f 
nec fecit proximo suo malum, * 
et opprobrium non Intulit proximo suo. 

(Repetitur antiphona) 

Ad nihilum reputatus est in conspectu eius malignus, * 
timentes autem Dominum glorificat. 

Qui iurat in detrimentum suum et non mutat, f 
qui pecuniam suam non dedit ad usuram, * 
et munera super innocentem non accepit. 

Qui facit haec, * 

non movebitur in aeternum. 

(Repetitur antiphona) 

Interea faber caementarius sepulcrum claudit, Episcopus autem ad 
cathedram revertitur. 


Prex dedicationis 

22. Quibus peractis, Episcopus, stans sine mitra ad cathedram vel 
apud altare, manibus extensis, elata voce dicit (cf. App. n. 13): 

Deus, Ecclesiae tuae sanctificator et rector, 
nomen tuum nos decet festivo celebrare praeconio, 
quia hodie fidelium plebs hanc orationis domum, 
ubi te pie veneratur, verbo eruditur, alitur sacramentis, 
sollemni ritu cupit in perpetuum tibi dicare. 

Haec aedes mysterium adumbrat Ecclesiae, 
quam Christus suo sanctificavit cruore 
ut Sponsam sibi exhiberet gloriosam, 

Virginem fidei integritate conspicuam, 

Matrem Spiritus virtute fecundam. 

Ecclesia sancta, electa vinea Domini, 
cuius palmitibus mundus omnis impletur, 
quae propagines suas, ligno baiulante, 
suspensas erigit ad regna caelorum. 

Ecclesia felix, tabernaculum Dei cum hominibus, 
templum sanctum, quod lapidibus vivis exstruitur, 
Apostolorum fundamentis consistens, 

Christo Iesu summo lapide angulari. 

Ecclesia sublimis, Civitas iugo montis erecta, 
perspicua cunctis, et omnibus clara, 
ubi Agni lucerna fulget perennis 
et gratum resonat canticum beatorum. 

Supplices ergo te, Domine, adprecamur: 

dignare hanc ecclesiam et hoc altare 

caelesti sanctificatione perfundere, 

ut locus sanctus semper exsistat 

et mensa fiat in perpetuum Christi sacrificio parata. 

Hic unda divinae gratiae hominum obruat delicta, 
ut filii tui, Pater, peccato mortui 
vitae renascantur supernae. 

Hic fideles tui, altaris mensam circumstantes, 
memoriale Paschatis celebrent 

et verbi Christi eiusque corporis reficiantur convivio. 

Hic laudis oblatio iucunda resultet, 

Angelorum concentibus vox hominum sociata, 
ac pro mundi salute iugis ad te ascendat oratio. 

Hic pauperes misericordiam inveniant, 
oppressi veram consequantur libertatem 
cunctique homines filiorum tuorum induant dignitatem, 
donec ad illam, quae sursum est, Ierusalem, 
exsultantes perveniant. 

Per Dominum nostrum Iesum Christum, Filium tuum, 
qui tecum vivit et regnat in unitate Spiritus Sancti, Deus, 
per omnia saecula saeculorum. 

Omnes: 

Arnen. 

Unctio altaris et parietum ecclesiae 

23. Deinde Episcopus, deposita, si necesse est, planeta et assumpto 
gremiali linteo, ad altare accedit cum diaconis et aliis ministris, ex 
quibus unus vas chrismatis fert, et ad unctionem altaris et parietum 
ecclesiae procedit ut infra n. 24 describitur. 

Si vero Episcopus in ungendis parietibus ecclesiae aliquos presby- 
teros, qui cum ipso sacrum ritum concelebrant, sibi sociare voluerit, 

unctione altaris peracta, illis vasa sacri chrismatis tradit et cum ipsis 
ad unctiones peragendas procedit. 

Munus tamen ungendi parietes Episcopus solis presbyteris com- 
mittere potest: quo in casu, post unctionem altaris, ipsis vasa sacri 
chrismatis tradit. 

24. Episcopus, stans ante altare, elata voce dicit: 

Altare ac domum, 

quae nostro linimus ministerio, 

Dominus sua virtute sanctificet, 
ut Christi et Ecclesiae mysterium 
visibili exprimant signo. 

Deinde in medium altare eiusque quattuor angulos sacrum chrisma 
effundit, quo laudabiliter totam mensam linit. 

Postea perungit parietes ecclesiae sacro chrismate signans duode- 
cim vel quattuor cruces apte distributas, duobus vel quattuor pre- 
sbyteris pro opportunitate adiuvantibus. 

Si vero unctiones parietum presbyteris commiserit, illi, ubi Epi- 
scopus altare ungere expleverit, parietes ecclesiae ungunt sacro chri- 
smate cruces signantes. 

Interea canitur antiphona (cf. App. n. 14): 

Ecce tabernaculum Dei cum hominibus, 
et habitabit cum eis; 
et ipsi populus eius erunt, 

et ipse Deus cum eis erit eorum Deus (T. P. Alleluia) 

vel antiphona (cf. App. n. 15): 

Templum Domini sanctum est, 

Dei structura est, 

Dei aedificatio est 

cum Psalmo 83, vel alius aptus cantus. 

Psalmus 83 

2 Quam dilecta tabernacula tua, Domine virtutum, * 
concupiscit et deficit anima mea in atria Domini. 

Cor meum et caro mea * 

exsultaverunt in Deum vivum. 

4 Etenim passer invenit sibi domum, f 

et turtur nidum sibi, ubi ponat pullos suos: * 
altaria tua, Domine virtutum, 
rex meus et Deus meus. 

(Repetitur antiphona) 

5 Beati qui habitant in domo tua, * 

in perpetuum laudabunt te. 

6 Beatus vir cuius est auxilium abs te, * 

ascensiones in corde suo disposuit. 

(Repetitur antiphona) 

7 Transeuntes per vallem sitientem 

in fontem ponent eam, * 
etenim benedictionibus vestiet eam 
pluvia matutina. 

8 Ibunt de virtute in virtutem, * 

videbitur Deus deorum in Sion. 

(Repetitur antiphona) 

9 Domine Deus virtutum, exaudi orationem meam; * 

auribus percipe, Deus Iacob. 

10 Protector noster, aspice, Deus, * 

et respice in faciem Christi tui. 

(Repetitur antiphona) 

25. Altaris et parietum ecclesiae unctione peracta, Episcopus rever- 
titur ad cathedram et sedet; ministri ad eum afferunt necessaria ut 
manus lavet. Deinde Episcopus deponit gremiale et assumit planetam. 
Presbyteri quoque post parietum unctionem manus lavant. 

Incensatio altaris et ecclesiae 

26 . Post ritum unctionis, super altare ponitur foculus ad incensa 
vel aromata comburenda aut, si placet, fit super altare acervus incensi 
candelis mixti. Episcopus immittit incensum in foculum aut parvo 
cereo a ministro tradito acervum incensi succendit, dicens: 

Dirigatur, Domine, oratio nostra 
sicut incensum in conspectu tuo; 
et sicut haec domus suavi repletur odore, 
ita Ecclesia tua redoleat Christi fragrantiam. 

27 . Tunc Episcopus in aliqua turibula incensum immittit et in- 
censat altare. Deinde revertitur ad cathedram, incensatur et sedet. 
Ministri autem, per aulam ecclesiae transeuntes, populum et parietes 
incensant. 

28 . Interea canitur antiphona (cf. App. n. 16 vel n. 17): 

Stetit angelus iuxta aram templi, 
habens turibulum aureum in manu sua 

vel antiphona (cf. App. n. 18): 

Ascendit fumus aromatum 
in conspectu Domini de manu angeli 

cum Psalmo 137, vel alius aptus cantus. 

Psalmus 137 

1 Confitebor tibi. Domine, in toto corde meo, * 
quoniam audisti verba oris mei. 

In conspectu angelorum psallam tibi, * 
adorabo ad templum sanctum tuum; 
et confitebor nomini tuo f 

propter misericordiam tuam et veritatem tuam, * 
quoniam magnificasti super omne nomen eloquium tuum. 
(Repetitur antiphona) 

In quacumque die invocavero te, exaudi me; * 
multiplicabis in anima mea virtutem. 

Confitebuntur tibi, Domine, omnes reges terrae, * 
quia audierunt eloquia oris tui. 

Et cantabunt vias Domini, * 

quoniam magna est gloria Domini; 

quoniam excelsus Dominus, f 
et humilem respicit, * 
et superbum a longe cognoscit. 

(Repetitur antiphona) 


Illuminatio altaris et ecclesiae 

29 . Incensatione peracta, nonnulli ministri mensam altaris man- 
tilibus extergunt eamque, si casus fert, sternunt linteo impermeabili; 
deinde cooperiunt altare tobalea ac, pro opportunitate, floribus exor- 
nant; candelabra cum cereis, qui pro Missae celebratione requiruntur 
et, si casus fert, crucem apte disponunt. 


30 . Postea diaconus accedit ad Episcopum qui, stans, ei tradit par- 
vum cereum accensum, elata voce dicens: 

Lumen Christi in Ecclesia refulgeat, 

ut omnes gentes plenitudinem veritatis attingant. 

Deinde Episcopus sedet. Diaconus accedit ad altare et cereos pro 
Eucharistiae celebratione accendit. 


31 . Tunc festiva fit illuminatio: omnes cerei, candelae positae ubi 
unctiones factae sunt, ceteraeque lampades ecclesiae in signum gaudii 
accenduntur. Interea canitur antiphona (cf. App. n. 19): 

Venit lumen tuum, Ierusalem, 

et gloria Domini super te orta est, 

et ambulabunt gentes in lumine tuo, alleluia 

aut, tempore Quadragesimae, antiphona (cf. App. n. 20): 

Ierusalem, civitas Dei, luce splendida fulgebis, 
et omnes fines terrae adorabunt te 

cum cantico Tobiae, vel alius aptus cantus, in honorem praesertim 
Christi, mundi luminis. 


Canticum Tobiae 
(Vulg. 13, 10. 13-14ab. 14c-15. 17) 

Benedicite Dominum, omnes electi eius, * 
agite dies laetitiae et confitemini illi. 

(Repetitur antiphona) 

Ierusalem, civitas Dei, luce splendida fulgebis, * 
et omnes fines terrae adorabunt te. 

Nationes ex longinquo ad te venient, * 
et munera deferentes adorabunt in te Dominum. 
(Repetitur antiphona) 

Et terram tuam in sanctificationem habebunt, * 
nomen enim magnum invocabunt in te. 

Tu autem laetaberis in filiis tuis, f 
quoniam omnes benedicentur * 
et congregabuntur ad Dominum. 

(Repetitur antiphona) 


Pars Quarta 

Liturgia eucharistica 

32. Diaconi et ministri altare praeparant more solito. Deinde non- 
nulli fideles afferunt panem, vinum, aquam ad sacrificium dominicum 
celebrandum. Episcopus accipit dona ad cathedram. Dum dona affe- 
runtur, opportune canitur antiphona (cf. App. n. 21): 

Domine Deus, in simplicitate cordis mei 

laetus obtuli universa; 

et populum tuum, qui repertus est, 

vidi cum ingenti gaudio; 

Deus Israel, custodi hanc voluntatem, Domine Deus (T. P. 
Alleluia) 

vel alius aptus cantus. 

33. Cum omnia parata sunt, Episcopus ad altare accedit et, de- 
posita mitra, illud osculatur. Missa prosequitur more solito; non 
incensantur tamen nec oblata nec altare. 

34. Super oblata: 

Accepta tibi sint, Domine, munera laetantis Ecclesiae, 
ut populus tuus, in hanc domum sanctam conveniens, 
per haec mysteria salutem perpetuam consequatur. 

Per Christum Dominum nostrum. 

Omnes: 

Amen. 


35. Dicitur Prex eucharistica I, vel III, cum hac Praefatione (cf. 
App. n. 26): 

V. Dominus voblscum. 

R. Et cum spiritu tuo. 
y. Sursum corda. 

R. Habemus ad Dominum. 

y. Gratias agamus Domino Deo nostro. 

R. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Quia in domo visibili quam nobis exstruere concessisti, 
ubi familiae in hoc loco ad te peregrinanti favere non desinis, 
mysterium tuae noblscum communionis 
mire figuras et operaris: 

hic enim tibi templum illud quod nos sumus aedificas, 

et Ecclesiam per orbem diffusam 

in dominici compagem corporis facis augeri, 

in pacis visione complendam, caelesti civitate Ierusalem. 

Et ideo, cum multitudine ordinum beatorum, 
in templo gloriae tuae, te collaudamus, 
benedicimus et magnificamus, dicentes: 

Sanctus, Sanctus, Sanctus Dominus Deus Sabaoth ... 

36. Dum Episcopus Corpus Christi sumit, inchoatur cantus ad 
communionem. Canitur antiphona (cf. App. n. 23): 

Domus mea, domus orationis vocabitur, dicit Dominus: 
in ea omnis qui petit accipit, 

et qui quaerit Invenit, et pulsanti aperietur (T. P. Alleluia) 

vel antiphona (cf. App. n. 24): 

Sicut novellae olivarum, 

Ecclesiae filii sint in circuitu mensae Domini (T. P. Alleluia) 
cum Psalmo 127, vel alius aptus cantus. 

Psalmus 127 

Beatus omnis qui timet Dominum, * 
qui ambulat in viis eius. 

(Repetitur antiphona) 

Labores manuum tuarum manducabis, * 
beatus es, et bene tibi erit. 

Uxor tua sicut vitis fructifera * 
in lateribus domus tuae; 
filii tui sicut novellae olivarum * 
in circuitu mensae tuae. 

(Repetitur antiphona) 

Ecce sic benedicetur homo, * 
qui timet Dominum. 

5 Benedicat tibi Dominus ex Sion, * 

et videas bona Ierusalem omnibus diebus vitae suae; 

6 et videas filios filiorum tuorum. * 

Pax super Israel. 

(Repetitur antiphona) 


Inauguratio sacelli Ss.mi Sacramenti 

37 . Si sacellum Ss.mi Sacramenti est inaugurandum, expleta fide- 
lium conimunione, omnia fiunt ut cap. II, nn. 79-82 describitur. 


38 . Post communionem: 

Oremus. 

Multiplica, Domine, quaesumus, 

per haec sancta quae sumpsimus, 

veritatem tuam in mentibus nostris, 

ut te in templo sancto tuo iugiter adoremus, 

et in conspectu tuo cum omnibus Sanctis gloriemur. 

Per Christum Dominum nostrum. 

Omnes: 

Arnen. 

Benedictio et dimissio 

39 . Episcopus, accepta mitra, dicit: 

Dominus voblscum. 

Populus respondet: 

Et cum spiritu tuo. 

Deinde diaconus, pro opportunitate, populum ad benedictionem acci- 
piendam invitat his vel similibus verbis: 

Inclinate vos ad benedictionem. 

Tum Episcopus, manibus super populum extensis, eum benedicit, 
dicens: 

Deus, Dominus caeli et terrae, 

qui vos hodie ad huius domus dedicationem adunavit, 
ipse vos caelesti benedictione faciat abundare. 

Omnes: 

Amen. 

Episcopus: 

Concedatque vos fleri templum suum 
et habitaculum Spiritus Sancti, 

qui omnes filios dispersos voluit in Filio suo congregari. 
Omnes: 

Amen. 

Episcopus: 

Quatenus feliciter emundati, 

habitatorem Deum in vobismetlpsis possitis habere, 
et aeternae beatitudinis hereditatem 
cum omnibus Sanctis possidere. 

Omnes: 

Amen. 

Episcopus accipit baculum et prosequitur: 

Benedicat vos omnipotens Deus, 

Pater, et Filius, >j! et Spiritus Sanctus. 

Omnes: 

Amen. 

40. Denique diaconus populum dimittit more consueto. 


CAPUT IV 


ORDO DEDICATIONIS ALTARIS 


PRAENOTANDA 

I. De altaris natura et dignitate 

1. Antiqui Ecclesiae Patres, Dei verbum meditati, affirmare non 
dubitaverunt Christum victimam, sacerdotem, altare sui ipsius exsti- 
tisse sacrificii. 1 

In Epistula enim ad Hebraeos, Christus exhibetur Pontifex magnus 
idemque Altare vivum Templi caelestis; 2 in Apocalypsi autem Redemp- 
tor noster tamquam Agnus occisus apparet, 3 cuius oblatio per manus 
sancti Angeli in sublime altare perfertur. 4 

Christianus et ipse altare spiritale 

2. Cum Christus, Caput et Magister, verum sit altare, membra 
quoque eius ac discipuli altaria sunt spiritalia, in quibus sacrificium 
vitae sancte peractae Deo offertur. Quod ipsi Patres significare videntur: 
S. Ignatius Antiochenus cum praeclare Romanos rogat: « Nolite plus 
mihi praebere, quam ut immoler Deo, dum adhuc altare paratum est », 5 
vel S. Polycarpus cum viduas admonet ut sancte vivant, quae « altare 
Dei sunt ». 6 Quibus vocibus cum aliorum tum S. Gregorii Magni vox 
respondet docentis: « Quid est altare Dei, nisi mens bene viventium? ... 
Recte igitur [ius torum] cor altare Dei dicitur ». 7 

Vel secundum aliam imaginem apud Ecclesiae scriptores celebratam, 
christifideles qui orationibus vacant, obsecrationes offerunt Deo et 
supplicationum victimas immolant, ipsi sunt lapides vivi ex quibus 
Dominus Iesus Ecclesiae altare aedificat. 8 

1 Cf. S. Epiphanius, Panarium II, I, Hceresis 55: PG 41, 979; S. CyrIllus Alexan- 
drinus, De adoratione in spiritu et veritate, IX: PG 68, 647. 

2 Cf. Hebr 4, 14; 13, 10. 

3 Cf. Ap 5, 6. 

4 Cf. Missale Romanum, Ordo Missce, n. 96. 

5 Ad Romanos 2, 2: ed. F. X. Funk, p. 255. 

6 Ad Philippenses 4, 3: ed. F. X. Funk, p. 301. 

7 Homiliarum in Ezechielem II, 10, 19: PL 76, 1069. 

8 Cf. Origenes, In librum Iesu Nave, Homilia IX, 1: SC 71, pp. 244 et 246. 

Altare mensa sacrificii et convivii paschalis 

3. Christus Dominus memoriale sacrificii, quod in ara crucis Pa- 
tri erat oblaturus, sub specie sacrificalis convivii instituens, men- 
sam, ad quam fideles convenirent ut Pascha suum celebrarent, sacram 
effecit. Altare itaque est mensa sacrificii et convivii, in qua sacer- 
dos, Christum Dominum repraesentans, idem perficit quod ipse Do- 
minus egit atque discipulis in sui memoriam faciendum tradidit, quae 
omnia Apostolus praeclare innuit, dicens: « Calix benedictionis, cui 
benedicimus, nonne communicatio sanguinis Christi est? et panis, 
quem frangimus, nonne participatio corporis Domini est? Quoniam 
unus panis, unum corpus multi sumus, omnes qui de uno pane par- 
ticipamus ». 9 


Altare Christi signum 

4 . Ubique, pro rerum adiunctis, Ecclesiae filii memoriale Christi 
celebrare et ad mensam dominicam consistere possunt. At consen- 
taneum mysterio eucharistico est ut christifideles ad Cenam domini- 
cam celebrandam altare erigant stabile: quod iam inde ab antiquis 
temporibus factum est. 

Altare christianum sua ipsius natura est peculiaris mensa sacrificii 
et paschalis convivii: 

— ara peculiaris, ubi sacrificium crucis in saecula, donec Christus 
veniat, in mysterio perpetuatur; 

— mensa ad quam Ecclesiae filii congregantur, ut gratias Deo agant 
et Corpus et Sanguinem Christi sumant. 

In omnibus igitur ecclesiis altare est « centrum gratiarum actionis, 
quae per Eucharistiam perficitur » 10 circa quod ceteri Ecclesiae ritus 
quodammodo ordinantur. 11 

Ex eo quod apud altare memoriale Domini celebratur eiusque Cor- 
pus et Sanguis fidelibus praebetur, factum est ut Ecclesiae scriptores 
in altari veluti signum ipsius Christi cernerent — unde illud invaluit: 
« Altare Christus est ». 

9 Cf. 1 Cor 10, 16-17. 

10 Missale Romanum, Institutio generalis, n. 259. 

11 Cf. Pius XII, Litt. Enc. Mediator Dei et hominum: A.A.S. 39 (1947) p. 529. 

Altare honor Martyrum 

5. Dignitas altaris tota in hoc posita est quod altare est mensa 
Domini. Non igitur Martyrum corpora altare honorant, sed potius 
altare Martyrum sepulcrum honestat. Ad honoranda enim Martyrum 
aliorumque Sanctorum corpora necnon ad significandum sacrificium 
membrorum de Capitis sacrificio sumpsisse principium, 12 decet super 
eorum sepulcris altaria aedificari aut sub altaribus condi eorum reli- 
quias, ita ut « succedant victimae triumphales in locum ubi Christus 
hostia est. Sed ille super altare, qui pro omnibus passus est. Isti sub 
altari, qui illius redempti sunt passione ». 13 Quae rerum dispositio 
quodammodo repetere videtur illam spiritalem visionem Ioannis 
Apostoli in Apocalypsi: « Vidi subtus Altare animas interfectorum 
propter verbum Dei et propter testimonium quod habebant ». 14 Quam- 
quam enim omnes Sancti recte appellantur testes Christi, tamen 
sanguinis testimonio peculiaris vis inest, quam Martyrum tantum 
reliquiae sub altari depositae totam atque integram exprimunt. 

II. De altari erigendo 

6. Expedit in omni ecclesia altare fixum inesse; ceteris vero locis 
sacris celebrationibus dicatis, altare fixum vel mobile. 

Altare fixum dicitur, si ita exstruatur ut cum pavimento cohaereat 
ideoque amoveri nequeat; mobile vero si transferri possit. 15 

7. In novis ecclesiis praestat unum tantum altare erigi, ut in 
uno fidelium coetu unicum altare unum Salvatorem nostrum Iesum 
Christum significet unamque Ecclesiae Eucharistiam. 

In sacello tamen, ab aula ecclesiae si fieri potest quodammodo 
seiuncto, ubi tabernaculum ad Ss.mum Sacramentum asservandum 
est collocatum, alterum altare erigi poterit, ubi etiam Missa celebrari 
potest diebus ferialibus pro parvo fidelium coetu. 

Omnino vero vitandum est ne plura erigantur altaria ecclesiae tan- 
tum exornandae causa. 

8. Altare exstruatur a pariete seiunctum, ut sacerdos facile id cir- 
cumire et Missam versus populum celebrare possit. « Eum autem 

12 Cf. Missale Romanum, Commune Martyrum 8, Super oblata. 

13 S. Ambrosius, Epistula 22, 13: PL 16, 1023; cf. Ps. Maximus Taurinensis, Sermo. 
78: PL 57, 689-690. 

14 Ap 6, 9. 

15 Cf. Missale Romanum, Institutio generalis, n. 265, 261. 

occupet locum ut revera centrum sit ad quod totius congregationis 
fidelium attentio sponte convertatur ». 16 

9. Iuxta traditum Ecclesiae morem et symbolum biblicum quod 
altari inest, mensa altaris fixi sit lapidea, et quidem ex lapide naturali. 
Attamen alia materia digna, solida et affabre effecta, de iudicio Con- 
ferentiarum Episcopalium, ad exstruendum altare adhiberi potest. 

Stipites vero aut basis ad mensam sustentandam ex qualibet ma- 
teria, dummodo sit digna et solida, confici possunt. 17 

% 

10. Sua ipsius natura altare uni Deo dicatur, nam sacrificium eucha- 
risticum uni Deo offertur. Hoc sensu intellegi debet consuetudo Ec- 
clesiae dicandi altaria Deo in honorem Sanctorum. Quod S. Augus- 
tinus apte exprimit: « nulli martyrum, sed ipsi Deo martyrum, quam- 
vis in memoriis martyrum, constituimus altaria ». 18 

Hoc clare fidelibus explicari debet. In novis ecclesiis simulacra vel 
imagines Sanctorum supra altare ne collocentur. 

Item ne deponantur super altaris mensam Sanctorum reliquiae cum 
ad populi venerationem exhibentur. 

11 . Liturgiae Romanae traditio Martyrum aliorumve Sanctorum 
reliquias sub altari condendi opportune servabitur. 19 Haec tamen 
notentur: 

a) Reliquiae deponendae eius sint magnitudinis ex qua intellegi possit 
humanorum corporum eas esse partes. Itaque vitandum est ne nimis 
exiguae condantur reliquiae unius vel complurium Sanctorum. 

b) Maxima cum diligentia inspiciatur utrum reliquiae deponendae 
authenticae sint. Praestat altare sine reliquiis dedicari quam dubiae 
fidei reliquias sub eo deponi. 

c) Reliquiarum capsa neque super altare neque in altaris mensa est 
collocanda sed, attenta altaris forma, sub altaris mensa condenda. 

Ubi peragitur ritus depositionis reliquiarum, valde expedit Vigilias ad 
reliquias Martyris vel Sancti celebrari, iuxta ea quae supra cap. II, 
n. 10 indicantur. 

16 Ibidi., n. 262. 

17 Cf. ibidi., n. 263. 

18 Contra Faustum, XX, 21: PL 42, 384. 

19 Cf. Missale Romanum, Institutio generalis, n. 266. 

III. DE DEDICATIONIS CELEBRATIONE 

De ritus ministro 

12. Ad Episcopum, cui Ecclesiae particularis cura commissa est, 
nova altaria in sua dioecesi erecta spectat Deo dicare; quod si ipse 
facere nequit, munus committet alii Episcopo, praesertim ei quem 
socium et adiutorem habet in cura pastorali fidelium pro quibus 
novum altare est erectum; in adiunctis omnino peculiaribus presby- 
tero, cui speciale dabit mandatum. 


De die eligendo 

13. Cum vero altare fiat sacrum in primis Eucharistiae celebra- 
tione, ad rerum veritatem servandam caveatur ne in novo altari 
Missa celebretur antequam ipsum dedicetur, ita ut Missa dedicationis 
sit quoque prima Eucharistia quae super ipsum altare peragitur. 

14. Ad novum altare dedicandum, eligatur dies quo fideles fre- 
quentiores convenire possint, praesertim dies dominica, nisi rationes 
pastorales aliud suadeant. Ritus dedicationis altaris celebrari tamen 
nequit in Triduo paschali, in Feria IV Cinerum, in feriis Hebdo- 
madae sanctae, et in Commemoratione omnium Fidelium Defunctorum. 


De Missa dedicationis 

15. Eucharistiae celebratio ritui dedicationis altaris intime inhae- 
ret. Dicitur Missa « In dedicatione altaris ». In Nativitate Domini 
autem, in Epiphania, in Ascensione, in Dominica Pentecostes necnon 
in Dominicis Adventus, Quadragesimae et Paschae, sumitur Missa diei, 
praeter orationem super oblata et praefationem, quae ipsi ritui intime 
nectuntur. 

16. Episcopum decet Missam concelebrare cum presbyteris ad- 
stantibus maximeque cum illis quibus traditum est munus regendae 
paroeciae vel communitatis pro qua altare est erectum. 

De ritus partibus 

A. De ritibus initialibus 

17. Ritus initiales Missae dedicationis altaris fiunt more consueto 
praeterquam quod, loco actus paenitentialis, Episcopus aquam bene- 
dicit eaque aspergit populum et novum altare. 

B. De liturgia verbi 

18. In liturgia verbi tres lectiones laudabiliter dicuntur selectae, 
ad normam rubricarum, vel e liturgia diei (cf. supra n. 15) vel ex 
iis quae pro ritu dedicationis altaris in Lectionario (III, 235-244) pro- 
ponuntur. 

19. Post lectiones Episcopus homiliam habet, in qua illustrat cum 
lectiones biblicas tum sensum dedicationis altaris. 

Expleta homilia dicitur Symbolum. Oratio autem universalis 
omittitur, cum eius loco Sanctorum Litaniae canantur. 

C. De Prece dedicationis et de altaris unctione 

De reliquiarum Sanctorum depositione 

20. Post Litaniarum cantum, si casus fert, reliquiae Martyrum alio- 
rumve Sanctorum sub altari deponuntur, ut significetur omnes qui in 
morte Christi sunt baptizati, sed in primis illos qui sanguinem pro 
Domino fuderunt, passionem Christi participare (cf. supra n. 5). 

De Prece dedicationis 

21. Celebratio Eucharistiae maximus est ritus isque unus neces- 
sarius ad altare dedicandum; attamen, secundum communem tradi- 
tionem Ecclesiae, cum Orientis tum Occidentis, dicitur etiam pecu- 
liaris Prex dedicationis, qua propositum significatur altare in perpe- 
tuum Domino dicandi eiusque benedictio exposcitur. 

De ritibus unctionis, incensationis, velationis, illuminationis 

22. Ritus unctionis, incensationis, velationis, illuminationis alta- 
ris visibilibus signis nonnulla exprimunt illius invisibilis operis, quod 
Dominus per Ecclesiam divina mysteria, praesertim Eucharistiam, ce- 
lebrantem perficit. 

a) Unctio altaris: Chrismatis unctione altare fit symbolum Christi, qui 
prae omnibus « Unctus » est et vocatur; nam Pater Spiritu Sancto unxit 
eum summumque constituit Sacerdotem, qui in altari Corporis sui 
vitae sacrificium pro omnium salute offerret. 

b) Incensum super altare comburitur ut significetur sacrificium Chri- 
sti, quod ibi in mysterio perpetuatur, ad Deum ascendere in odorem 
suavitatis, sed et ut exprimatur fidelium orationes placabiles gratasque 
usque ad thronum Dei pervenire. 20 

c) Velatio altaris indicat altare christianum sacrificii eucharistici aram 
et Domini mensam esse, quam circum stantes sacerdotes et fideles, una 
eademque actione, diverso autem munere, Memoriale mortis et resur- 
rectionis Christi celebrant et dominicam Cenam manducant. Ideo 
altare ut convivii sacrificalis mensa paratur ac festive exornatur. 
Quod clare significat illud esse mensam Domini, ad quam omnes fide- 
les laetantes conveniunt ut divino cibo, Corpore nempe et Sanguine 
Christi immolati, reficiantur. 

d) Illuminatio altaris admonet Christum esse « Lumen ad revelatio- 
nem gentium », 21 cuius claritate resplendet Ecclesia et per eam cuncta 
hominum familia. 

D. De Eucharistiae celebratione 

23. Altari parato, Episcopus Eucharistiam celebrat, quae totius 
ritus est pars praecipua necnon antiquissima. 22 Eucharistiae enim cele- 
bratio aptissime cohaeret ritui dedicationis altaris: 

— celebratione sacrificii eucharistici finis ad quem altare est exstruc- 
tum attingitur et praeclare manifestatur; 

— praeterea Eucharistia, quae sumentium corda sanctificat, altare 
quodammodo consecrat, ut antiqui Ecclesiae Patres haud semel affir- 
marunt: « Hoc altare admirandum est, quia natura quidem lapis est, 
sanctum autem efficitur, postquam Christi Corpus excipit »; 23 

— nexus denique quo dedicatio altaris cum Eucharistiae celebratione 
arcte coniungitur, ex hoc quoque patet quod Missa dedicationis prae- 
fatione propria ditatur, quae ritui intime inhaeret. 

20 Cf. Ap 8, 3-4: Angelus « venit et stetit ante Altare habens turibulum aureum, 
et data sunt illi incensa multa ut daret orationibus sanctorum omnium super Altare 
aureum, quod est ante thronum. Et ascendit fumus incensorum de orationibus san- 
ctorum de manu Angeli coram Deo ». 

21 Lc 2, 32. 

22 Cf. Vigilius PP.. Epistula ad Profuturum episcopum, IV: PL 84, 832. 

23 S. Ioannes Chrysostomus, Homil. XX in II Cor., 3: PG 61, 540. 

IV. De ritu aptando 

De aptationibus quae Conferentiis Episcopalibus competunt 

24. Conferentiae Episcopales hunc Ordinem uniuscuiusque regionis 
moribus pro opportunitate aptare possunt, ita tamen ut nihil adimatur 
eius nobilitati ac sollemnitati. 

Haec vero serventur: 

a) celebratio Missae cum praefatione propria et Prex dedicationis 
numquam omittendae sunt; 

b) ritus, quibus ex traditione liturgica peculiaris sensus atque vis inest 
(cf. supra n. 22), nisi graves obstent rationes, serventur, formulis, si 
casus fert, convenienter aptatis. 

In aptationibus autem peragendis, competens auctoritas ecclesia- 
stica Sedem Apostolicam consulat atque de eius consensu aptationes 
inducat. 24 

De accommodationibus quae ministris competunt 

25 . Ad Episcopum et ad eos qui ritum celebrandum curant de 
opportunitate reliquias Sanctorum deponendi statuere spectat; qua 
in re, iis quae supra n. 11 dicta sunt servatis, bonum spiritale fide- 
lium et rectus liturgiae sensus prae omnibus respicienda sunt. 

Ad rectorem autem ecclesiae in qua altare dedicatur, adiuvantibus 
cooperatoribus in actione pastorali, omnia statuere ac parare spectat 
quod ad lectiones, cantus necnon subsidia pastoralia cum ad foven- 
dam fructuosam participationem populi tum ad decorem celebrationis 
promovendum pertinet. 

V. De pr^paratione pastorali 

26 . Fideles non solum tempestive certiores fiant de novi altaris 
dedicatione, sed etiam opportune praeparentur ut actuose ritui inter- 
sint. Ideo, quid singuli ritus significent et quomodo peragantur eru- 
diantur oportet. Ad quam impertiendam catechesim usui esse possunt 
quae supra dicta sunt de altaris natura ac dignitate et de rituum sensu 
ac vi. Ita fideles recto ac debito erga altare imbuentur amore. 

24 Cf. Cone. Vat. II, Const. de sacra Liturgia, Sacrosanctum Concilium , n. 40: A.A.S. 
56 (1964) p. 111. 

VI. De rebus parandis pro altaris dedicatione 

27. Ad ritum dedicationis altaris celebrandum, haec parentur: 

— Missale Romanum, Lectionarium, Pontificale Romanum; 

— crux et liber Evangeliorum in processione ferenda; 

— vas aquae benedicendae cum aspersorio; 

— vas sancti chrismatis; 

— mantilia ad extergendam mensam altaris; 

— si casus fert, tobalea linea cerata vel linteum impermeabile, ad 
mensuram altaris; 

— pelvis et urceus cum aqua, mantilia et omnia necessaria ad 
abluendas manus Episcopi; 

— gremiale linteum; 

— foculus ad urenda incensa vel aromata; vel grana incensi et can- 
delae subtiles super altare comburenda; 

— turibulum cum navicula incensi et cochleari; 

— calix, corporale, purificatoria, manutergium; 

— panis, vinum, aqua ad Missam celebrandam; 

— crux altaris, nisi in presbyterio crux iam sit posita, vel crux quae 
in processione introitus defertur prope altare collocetur; 

— tobalea, cerei, candelabra; 

— pro opportunitate, flores. 

28. In Missa dedicationis altaris, sacrae vestes coloris albi vel 
festivi adhibentur. Parentur autem: 

— pro Episcopo: alba, stola, planeta, mitra, baculus pastoralis, pal- 
lium si eo fruitur; 

— pro presbyteris concelebrantibus: vestes pro Missa concelebranda; 

— pro diaconis: albae, stolae, et, pro opportunitate, dalmaticae; 

— pro ceteris ministris: albae vel aliae vestes legitime probatae. 

29. Si reliquiae Sanctorum sub altari condendae sunt, haec parentur: 
a) In loco ex quo incipit processio : 

— capsa cum reliquiis, floribus et facibus circumdata. Pro opportu- 
nitate autem capsa apto presbyterii loco, ante ritus initium, collo- 
cari potest; 

— pro diaconis, qui reliquias deponendas portabunt: alba, stola co- 
loris rubri, si de reliquiis Martyris agitur, vel coloris albi in ceteris 

casibus, et, si praesto sunt, dalmaticae. Si vero reliquiae a presbyteris 
deferuntur, loco dalmaticarum, pro ipsis planetae praeparentur. 

Reliquiae tamen deferri possunt etiam ab aliis ministris, albis vel 
vestibus legitime probatis indutis. 

b) In presbyterio : 

— parva mensa in qua deponitur capsa reliquiarum dum prima 
pars ritus dedicationis peragitur. 

c) In secretario : 

— maltha seu arenatum quo caveae operculum claudatur; adsit quo- 
que faber caementarius, qui suo tempore claudat sepulcrum reli- 
quiarum. 

30. Convenienter servabitur mos includendi in capsa reliquiarum 
pergamenam in qua facta sit mentio diei, mensis, anni dedicationis 
altaris, nominis Episcopi ritum celebrantis, Tituli ecclesiae necnon 
nominum Martyrum vel Sanctorum quorum reliquiae sub altari con- 
dendae sunt. 

Conficiantur autem acta dedicationis in duplici exemplari, quorum 
alterum in dioeceseos, alterum in ecclesiae tabulario servetur, Epi- 
scopo, ecclesiae rectori legatisque communitatis localis subsignanda. 

ORDO DEDICATIONIS 

Pars Prima 
Ritus initiales 

Ingressus in ecclesiam 

31. Populo congregato, Episcopus et presbyteri concelebrantes, 
diaconi et ministri, sua quisque veste induti, crucifero praecedente, 
e secretario per aulam ecclesiae ad presbyterium pergunt. 

32. Reliquiae Sanctorum, si sub altari deponendae sunt, in ipsa 
processione introitus ad presbyterium afferuntur sive e secretario 
sive e sacello, ubi iam inde a vigilia ad venerationem fidelium sunt 
expositae. Iusta tamen de causa parari possunt ante ritus initium, 
apto presbyterii loco, facibus circum ardentibus. 

33. Incedente processione canitur antiphona ad introitum (cf. App. 
n. 27): 

Protector noster, aspice, Deus, 
et respice in faciem Christi tui; 

quia melior est dies una in atriis tuis super milia (T. P. 
Alleluia) 

vel antiphona (cf. App. n. 28): 

Introibo ad altare Dei, 

ad Deum qui laetificat iuventutem meam 

cum Psalmo 42, vel alius aptus cantus. 

Psalmus 42 

1 Iudica me, Deus, f 

et discerne causam meam de gente non sancta; * 
ab homine iniquo et doloso erue me. 

2 Quia tu es Deus refugii mei; f 

quare me reppulisti, * 

et quare tristis incedo, dum affligit me inimicus? 

(Repetitur antiphona) 

Emitte lucem tuam et veritatem tuam; * 
ipsa me deducant et adducant 

in montem sanctum tuum et in tabernacula tua. 

Et introibo ad altare Dei, f 

ad Deum laetitiae exsultationis meae. * 

Confitebor tibi in cithara, Deus, Deus meus. 

(Repetitur antiphona) 

Quare tristis es, anima mea, * 
et quare conturbaris in me? 

Spera in Deo, quoniam adhuc confitebor illi, * 
salutare vultus mei et Deus meus. 

(Repetitur antiphona) 

34. Cum processio ad presbyterium pervenerit, reliquiae Sanctorum 
apto loco deponuntur, facibus circum ardentibus; presbyteri conce- 
lebrantes, diaconi, ministri locis sibi assignatis disponuntur; Episco- 
pus autem, omisso altaris osculo, ad cathedram pergit. Deinde, depo- 
sitis baculo et mitra, populum salutat, dicens: 

Gratia et pax 

sit omnibus vobis 

in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

Benedictio aquae et aspersio 

35. Ritu introitus expleto, Episcopus aquam benedicit ad asper- 
gendum populum in signum paenitentiae et in memoriam baptismi atque 
ad altare abluendum. Ministri ad Episcopum stantem ad cathedram 
ferunt vas cum aqua. Episcopus omnes ad orandum invitat his vel 
similibus verbis: 

Exsultantes, fratres dilectissimi, 
huc convenimus ad novum altare 
sacrificii dominici celebratione dicandum. 

His sacris ritibus intentis adsimus animis 
et, verbum Dei audientes cum fide 
ac mensam Domini cum gaudio participantes, 
in sanctam spem corda erigamus. 

Ad unum nos altare congregantes, 
ad Christum accedimus, lapidem vivum, 
in quo crescimus in templum sanctum. 

Sed in primis Deum supplices exoremus 
ut benedicere dignetur hanc creaturam aquae, 
qua nos aspergemur 

in paenitentiae signum atque in baptismi memoriam 
et novum abluetur altare. 

Et omnes per aliquod temporis spatium silentio orant. Tunc Episco- 
pus dicit: 

Deus, per quem omnis creatura ad vitae prodit lumen, 

tanta homines prosequeris dilectione 

ut eos non solum paterna alas cura, 

sed caritatis rore a peccatis clementer emundes 

et ad Christum Caput constanter reducas: 

misericordi enim consilio statuisti 

ut qui in sacram descendissent undam peccatores, 

Christo commortui, insontes resurgerent 

eiusque membra flerent 

atque aeterni praemii coheredes. 

Hanc ergo creaturam aquae tua benedictione ^ sanctifica, 

ut, in nos novumque altare aspersa, 

signum exsistat illius salutaris lavacri, 

quo, in Christo abluti, spiritalis ara sumus effecti; 

nos autem cum omnibus fratribus, 

qui ad hoc altare divina celebrabunt mysteria, 

ad caelestem Ierusalem pervenire concedas. 
Per Christum Dominum nostrum. 

Omnes: 

Amen. 


36. Invocatione super aquam expleta, Episcopus, diaconis comi- 
tantibus, aqua benedicta populum aspergit, per aulam ecclesiae 
transiens et, ad presbyterium reversus, aspergit altare. Interea can- 
tatur antiphona (cf. App. n. 8): 

Vidi aquam egredientem de templo, 
a latere dextro, alleluia; 
et omnes, ad quos pervenit aqua ista, 
salvi facti sunt, et dicent: 

Alleluia, alleluia 

aut, tempore Quadragesimae, antiphona (cf. App. n. 9): 

Dum sanctificatus fuero in vobis, 
congregabo vos de universis terris, 
et effundam super vos aquam mundam, 
et mundabimini ab omnibus inquinamentis vestris; 
et dabo vobis spiritum novum 

vel alius aptus cantus. 

37. Post aspersionem, Episcopus ad cathedram revertitur et, cantu 
expleto, stans, manibus iunctis, dicit: 

Deus, misericordiarum Pater, 
cui hoc novum altare dicamus in terris, 
et remissionem nobis tribuat peccatorum 
et in sublimi altari suo 

hostiam laudis in aeternum immolare concedat. 

Omnes: 

Amen. 

Hymnus et collecta 

38 . Deinde dicitur hymnus Gloria in excelsis Deo, nisi occurrat do- 
minica Adventus aut Quadragesimae. 

39 . Quo hymno finito, Episcopus, manibus iunctis, dicit: 

Oremus. 

Et omnes per aliquod temporis spatium silentio orant. Tunc Episco- 
pus, manibus extensis, dicit: 

Deus, qui ad Filium tuum in ara crucis exaltatum 
omnia adtrahere voluisti, 
caelesti gratia perfunde 

fideles tuos hanc tibi dicantes altaris mensam, 
ad quam in unum congregatos, 
eos provide nutries, 

Spirituque effuso, 

in dies constitues plebem tibi sacratam. 

Per Dominum. 

Omnes: 

Amen. 


Pars Secunda 
Liturgia verbi 

40 . In liturgia verbi omnia fiunt more solito. Lectiones et Evan- 
gelium sumuntur, iuxta rubricas, vel e textibus qui in Lectionario 
(III, 235-244) pro ritu dedicationis altaris proponuntur, vel e Missa diei. 

41 . Lecto Evangelio, Episcopus homiliam habet in qua illustrat 
cum lectiones biblicas tum sensum ritus. 

42 . Symbolum semper dicitur. Oratio autem universalis omittitur, 
cum eius loco Litaniae Sanctorum canantur. 

Pars Tertia 

Prex dedicationis et unctiones 
Supplicatio litanica 

43. Deinde Episcopus populum ad orandum invitat his vel simili- 
bus verbis: 

Ascendant, fratres dilectissimi, 

preces nostrae ad Deum Patrem omnipotentem, 

per Iesum Christum, 

cui omnes Sancti sociantur, 

eius passionis consortes 

eiusque mensae convivae. 

44. Tunc canuntur Litaniae Sanctorum, omnibus respondentibus; 
quod, diebus dominicis necnon tempore paschali, fit omnibus stan- 
tibus; ceteris autem diebus, flexis genibus; quo in casu diaconus 
admonet: 

Flectamus genua. 

45. In Litaniis, apto loco, adduntur invocationes Titularis eccle- 
siae, Patroni loci et, si casus fert, Sanctorum quorum reliquiae de- 
ponendae sunt. Addi quoque possunt aliae petitiones, quae peculia- 
rem ritus naturam et fidelium condicionem respiciant. Sanctorum 
cognomina inter parentheses posita, opportune omittuntur, quando 
Litaniae cantantur (cf. App. n. 10). 

Kyrie, eleison. 

Kyrie, eleison. 

Christe, eleison. 

Christe, eleison. 

Kyrie, eleison. 

Kyrie, eleison. 

Sancta Maria, Mater Dei, ora pro nobis 

Sancte Mlchael, ora pro nobis 

Sancti Angeli Dei, orate pro nobis 

Sancte Ioannes Baptista, ora pro nobis 

Sancte loseph. 

Sancti Petre et Paule, 

Sancte Andrea, 

Sancte Ioannes, 

Sancta Maria Magdalena, 

Sancte Stephane, 

Sancte Ignati Antiochene, 

Sancte Laurenti, 

Sanctae Perpetua et Felicitas, 

Sancta Agnes, 

Sancte Gregori, 

Sancte Augustine, 

Sancte Athanasi, 

Sancte Basili, 

Sancte Martine, 

Sancte Benedicte, 

Sancti Francisce et Dominice, 

Sancte Francisce (Xavier), 

Sancte Ioannes Maria (Vianney), 

Sancta Catharina Senensis, 

Sancta Teresia (de Avila), 

Omnes Sancti et Sanctae Dei, 

Propitius esto, 

Ab omni malo, 

Ab omni peccato, 

A morte perpetua, 

Per incarnationem tuam, 

Per mortem et resurrectionem tuam, 

Per effusionem Spiritus Sancti, 

Peccatores, te 

Ut Ecclesiam tuam sanctam 
regere et conservare digneris, 


ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 
ora pro nobis 
ora pro nobis 
ora pro nobis 
ora pro nobis 
orate pro nobis 

libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 
libera nos, Domine 

rogamus, audi nos 


te rogamus, audi nos 

Ut domnum apostolicum et omnes 
ecclesiasticos ordines in sancta 
religione conservare digneris, 

Ut cunctis populis pacem et veram 
concordiam donare digneris, 

Ut nosmetipsos in tuo sancto 

servitio confortare et conservare 
digneris, 

Ut hoc altare consecrare 
digneris, 

Iesu, Fili Dei vivi, 

Christe, audi nos. 

Christe, audi nos. 

Christe, exaudi nos. 

Christe, exaudi nos. 

46. Litaniarum cantu expleto, Episcopus stans, extensis manibus, 
dicit: 

Supplicationes nostras, quaesumus, Domine, 

intercessione beatae Mariae Virginis 

et omnium Sanctorum, propitiatus admitte, 

ut hoc altare locus fiat, 

ubi maxima salutis perficiantur mysteria, 

ac plebs tua munera tibi offerat, 

vota pandat, 

preces effundat, 

omnesque religionis ac pietatis referat sensus. 

Per Christum Dominum nostrum. 

Omnes: 

Arnen. 

Diaconus, si casus fert, admonet: 

Levate. 

Et omnes surgunt. Episcopus mitram resumit. 


te rogamus, audi nos 
te rogamus, audi nos 

te rogamus, audi nos 

te rogamus, audi nos 
te rogamus, audi nos 

Ubi vero reliquiae Sanctorum non deponuntur, Episcopus statim 
dicit precem dedicationis, ut infra n. 48 indicatur. 


Depositio reliquiarum 

47. Deinde, si Martyrum vel aliorum Sanctorum reliquiae sub 
altari deponendae sunt Episcopus ad altare accedit. Diaconus vel pre- 
sbyter reliquias Episcopo affert, qui sepulcro opportune parato eas 
condit. Interea canitur antiphona (cf. App. n. 11): 

Sub altari Dei sedes accepistis, Sancti Dei: 
intercedite pro nobis ad Dominum Iesum Christum 

vel antiphona (cf. App. n 12): 

Corpora Sanctorum in pace sepulta sunt, 
et vivent nomina eorum in aeternum (T. P. Alleluia) 

cum Psalmo 14, vel alius aptus cantus. 

Psalmus 14 

Domine, quis habitabit in tabernaculo tuo? * 

Quis requiescet in monte sancto tuo? 

(Repetitur antiphona) 

Qui ingreditur sine macula, et operatur iustitiam; * 
qui loquitur veritatem in corde suo, 
qui non egit dolum in lingua sua, f 
nec fecit proximo suo malum, * 
et opprobrium non Intulit proximo suo. 

(Repetitur antiphona) 

Ad nihilum reputatus est in conspectu eius malignus, * 
timentes autem Dominum glorificat. 

Qui iurat in detrimentum suum et non mutat, f 
qui pecuniam suam non dedit ad usuram, * 
et munera super innocentem non accepit. 

Qui facit haec, * 

non movebitur in aeternum. 

(Repetitur antiphona) 

Interea faber caementarius sepulcrum claudit, Episcopus autem ad 
cathedram revertitur. 


Prex dedicationis 

48. Quibus peractis, Episcopus stans sine mitra ad altare, mani- 
bus extensis, elata voce dicit (cf. App. n. 29): 

Te magnificamus, Domine, te benedicimus, 
quia ineffabili tuae pietatis sacramento statuisti 
ut, figurarum cessante varietate, 
mysterium altaris in Christo perficeretur. 

Noe enim, alter humani generis sator, 
undis placatis, tibi erexit altare et obtulit sacrificium, 
quod tu, Pater, in odorem suavitatis accepisti, 
cum hominibus renovans foedus amoris. 

Abraham, fidei nostrae pater, 

verbo tuo toto corde adhaerens, exstruxit altare, 

ut Isaac, dilecto filio, non parcendo tibi placeret. 

Sed et Moyses, antiquae Legis mediator, 
altare aedificavit quod, sanguine agni respersum, 
aram crucis mystice praesignaret. 

Quae omnia Christus implevit paschali mysterio: 

ille enim, sacerdos et victima, arborem crucis conscendens, 

tibi, Pater, se ipsum oblationem mundam tradidit, 

qua totius mundi delerentur peccata 

et novum aeternumque foedus tecum pangeretur. 

Supplices ergo te, Domine, adprecamur: 

hoc altare in domo Ecclesiae aedificatum 

caelesti sanctificatione perfunde, 

ut ara fiat Christi sacrificio in perpetuum dicata 

et mensa exsistat dominica, 

ubi plebs tua divino reficiatur convivio. 

* Hic expolitus lapis sit nobis Christi signum, 
e cuius percusso latere unda manavit et eruor, 
quibus Ecclesiae sunt condita sacramenta. 

Sit mensa festiva ad quam laeti accurrant Christi convivae, 

ut, curis et oneribus in te depositis, 

ad nova itinera novum animi sumant vigorem. 

Sit locus intimae tecum communionis et pacis, 
ut qui corpore et sanguine Filii tui vescentur, 
eius Spiritu imbuti, in tuo crescant amore. 

Sit fons unitatis Ecclesiae et fratrum concordiae 
ad quem fideles tui una convenientes 
spiritum hauriant mutuae caritatis. 

Sit centrum nostrae laudis et gratiarum actionis, 
donec ad aeterna tabernacula iubilantes perveniamus, 
ubi cum Christo, summo Pontifice atque Altari vivo, 
tibi perennis laudis sacrificium offeramus. 

Qui tecum vivit et regnat in unitate Spiritus Sancti, Deus, 
per omnia saecula saeculorum. 

Omnes: 

Amen. 

Unctio altaris 

49. Quibus peractis, Episcopus, deposita, si necesse est, planeta 
et assumpto gremiali linteo, ad altare accedit cum diacono vel alio 
ministro, qui vas sacri chrismatis fert. 

Episcopus, stans ante altare, elata voce dicit: 

Sanctificet Dominus sua virtute 

hoc altare, quod nostro linimus ministerio, 

ut Christi mysterium, 

* Si vero altare dicandum non sit lapideum, sed alia materia con- 
fectum, dicatur: 

Hoc altare sit nobis Christi signum, 

qui pro mundi vita se obtulit Patri, 
visibili exprimat signo. 

Deinde in medium altare eiusque quattuor angulos sacrum chrisma 
effundit, quo laudabiliter totam mensam linit. 

50 . Dum fit unctio canitur, praeterquam tempore paschali (cf. infra 
n. 51), antiphona (cf. App. n. 30): 

Unxit te Deus, Deus tuus, 
oleo laetitiae prae consortibus tuis 

cum Psalmo 44, vel alius aptus cantus. 


Psalmus 44 

Eructavit cor meum verbum bonum, f 
dico ego opera mea regi. * 

Lingua mea calamus scribae velociter scribentis. 

(Repetitur antiphona) 

Speciosus forma es prae filiis hominum, f 
diffusa est gratia in labiis tuis, * 
propterea benedixit te Deus in aeternum. 

(Repetitur antiphona) 

Accingere gladio tuo super femur tuum, potentissime; * 
splendore tuo et ornatu tuo prospere procede; 

currum ascende propter veritatem 
et mansuetudinem et iustitiam. * 

Et sagittabit pro te mirabiliter dextera tua: 

sagittae tuae acutae f 

— populi sub te cadent — * 
in corda inimicorum regis. 

(Repetitur antiphona) 

Sedes tua, Deus, in saeculum saeculi; * 
sceptrum aequitatis sceptrum regni tui. 

Dilexlsti iustltiam et odisti iniquitatem, f 
propterea unxit te Deus, Deus tuus, * 
oleo laetitiae prae consortibus tuis. 

(Repetitur antiphona) 

51. Tempore autem paschali canitur antiphona (cf. App. n. 31): 

Lapidem quem reprobaverunt aedificantes, 
hic factus est in caput anguli, alleluia 

cum Psalmo 117, vel alius aptus cantus. 


Psalmus 117 

1 Confitemini Domino, quoniam bonus, * 
quoniam in saeculum misericordia eius. 

16 Dextera Domini fecit virtutem, f 

dextera Domini exaltavit me; * 
dextera Domini fecit virtutem. 

17 Non moriar, sed vivam, * 

et narrabo opera D6mini. 

18 Castigans castigavit me Dominus, * 

et morti non tradidit me. 

(Repetitur antiphona) 

21 Confitebor tibi, quoniam exaudisti me, * 

et factus es mihi in salutem. 

22 Lapidem quem reprobaverunt aedificantes, * 

hic factus est in caput anguli; 

23 a Domino factum est istud, * 

et est mirabile in oculis nostris. 

24 Haec est dies quam fecit Dominus: * 

exsultemus et laetemur in ea. 


(Repetitur antiphona) 

O Domine, salvum me fac; * 
o Domine, da prosperitatem. 

Benedictus qui venit in nomine Domini. * 

Benedicimus vobis de domo Domini. 

Deus Dominus et illuxit nobis. * 

Instruite sollemnitatem in ramis condensis, 
usque ad cornua altaris. 

(Repetitur antiphona) 

52. Unctione altaris peracta, Episcopus, ad cathedram reversus, 
sedet, manus lavat et deponit gremiale. 

Incensatio altaris 

53. Post ritum unctionis, super altare ponitur foculus ad incensa 
vel aromata cumburenda aut, si placet, fit super altare acervus incensi 
candelis mixti. Episcopus immittit incensum in foculum aut parvo 
cereo a ministro tradito acervum incensi succendit, dicens: 

Dirigatur, Domine, oratio nostra 
sicut incensum in conspectu tuo; 
et sicut haec domus suavi repletur odore, 
ita Ecclesia tua redoleat Christi fragrantiam. 

Tunc Episcopus incensum in turibulum immittit et incensat altare, 
deinde revertitur ad cathedram, incensatur et sedet; minister popu- 
lum incensat. Interea canitur antiphona (cf. App. n. 16 vel 17): 

Stetit angelus iuxta aram templi, 
habens turibulum aureum in manu sua 

vel antiphona (cf. App. n. 18): 

Ascendit fumus aromatum 
in conspectu Domini de manu angeli 

cum Psalmo 137, vel alius aptus cantus. 

Psalmus 137 

Confitebor tibi, Domine, in toto corde meo, * 
quoniam audisti verba oris mei. 

In conspectu angelorum psallam tibi, * 
adorabo ad templum sanctum tuum; 
et confitebor nomini tuo f 

propter misericordiam tuam et veritatem tuam, * 
quoniam magnificasti super omne nomen eloquium tuum. 

(Repetitur antiphona) 

In quacumque die invocavero te, exaudi me; * 
multiplicabis in anima mea virtutem. 

Confitebuntur tibi, Domine, omnes reges terrae, * 
quia audierunt eloquia oris tui. 

Et cantabunt vias Domini, * 
quoniam magna est gloria Domini; 
quoniam excelsus Dominus, f 
et humilem respicit, * 
et superbum a longe cognoscit. 

(Repetitur antiphona) 

Velatio et illuminatio altaris 

54. Incensatione peracta, nonnulli ministri mensam altaris man- 
tilibus extergunt eamque, si casus fert, sternunt linteo impermea- 
bili; deinde cooperiunt altare tobalea ac, pro opportunitate, floribus 
exornant; candelabra cum cereis, qui pro Missae celebratione requi- 
runtur et, si casus fert, crucem apte disponunt. 

55. Postea diaconus accedit ad Episcopum qui, stans, ei tradit par- 
vum cereum accensum, elata voce dicens: 

Lumen Christi altaris mensam collustret 
eoque refulgeant dominicae cenae convivae. 

Deinde Episcopus sedet. Diaconus accedit ad altare et cereos pro 
Eucharistiae celebratione accendit. 

56. Tunc festiva fit illuminatio: omnes lampades circum altare 
in signum gaudii accenduntur. Interea canitur antiphona (cf. App. 
n. 32): 

Apud te, Domine, est fons vitae, 
et in lumine tuo videbimus lumen 

vel alius aptus cantus, in honorem praesertim Christi, mundi luminis. 


Pars Quarta 

Liturgia eucharistica 

57. Diaconi et ministri altare praeparant more solito. Deinde non- 
nulli fideles afferunt panem, vinum, aquam ad sacrificium dominicum 
celebrandum. Episcopus accipit dona ad cathedram. Dum dona affe- 
runtur, opportune canitur antiphona (cf. App. n. 33): 

Si offers munus tuum ad altare, 

et ibi recordatus fueris quia frater tuus 

habet aliquid adversum te, 

relinque ibi munus tuum ante altare, 

et vade prius reconciliari fratri tuo; 

et tunc veniens offeres munus tuum, alleluia 

vel antiphona (cf. App. n. 34): 

Sanctifica vi t Moyses altare Domino, 
offerens super illud holocausta, 
et immolans victimas; 

fecit sacrificium vespertinum in odorem suavitatis 
Domino Deo, in conspectu filiorum Israel 

vel alius aptus cantus. 

58. Cum omnia parata sunt, Episcopus, ad altare accedit et, depo- 
sita mitra, illud osculatur. Missa prosequitur more solito; non incen- 
santur tamen nec oblata nec altare. 

59. Super oblata: 

Descendat, quaesumus, Domine Deus noster, 
Spiritus tuus Sanctus super hoc altare, 
qui et dona populi tui sanctificet, 
et sumentium corda dignanter emundet. 

Per Christum Dominum nostrum. 

Omnes: 

Arnen. 


60. Dicitur Prex eucharistica I vel III cum hac praefatione (cf. App. 
n. 35), quae ritui dedicationis altaris inhaeret: 

y. Dominus vobiscum. 

R. Et cum spiritu tuo. 

y. Sursum corda. 

R. Habemus ad Dominum. 

y. Gratias agamus Domino Deo nostro. 

R. Dignum et iustum est. 

Vere dignum et iustum est, aequum et salutare, 
nos tibi semper et ubique gratias agere: 

Domine, sancte Pater, omnipotens aeterne Deus: 
per Christum Dominum nostrum. 

Qui verus sacerdos veraque effectus hostia, 
sacrificii, quod ipse in ara crucis tibi obtulit, 
memoriale nobis praecepit in perpetuum celebrare. 

Ideo populus tuus hoc erexit altare, 
quod tibi, Domine, exsultantes dicamus. 

Hic est vere locus excelsus, 

ubi Christi sacrificium in mysterio iugiter offertur, 
tibi perfecta tribuitur laus 
nostraque exseritur redemptio. 


ORDO DEDICATIONIS ALTARIS 


109 


Hic dominica mensa paratur, 

ad quam filii tui, Christi corpore refecti, 

in unam sanctamque congregantur Ecclesiam. 

Hic fideles Spiritum tuum hauriunt 

de fluminibus a Christo, spiritali petra, manantibus, 

per quem et ipsi fiunt oblatio sancta, vivum altare. 

Unde et nos, Domine, cum Angelis et Sanctis universis 
tibi confitemur, in exsultatione dicentes: 

Sanctus, Sanctus, Sanctus Dominus Deus Sabaoth ... 

61 . Dum Episcopus Corpus Christi sumit, inchoatur cantus ad 
communionem. Canitur antiphona (cf. App. n. 36): 

Passer invenit sibi domum, 

et turtur nidum, ubi reponat pullos suos: 

altaria tua, Domine virtutum, 

rex meus et Deus meus: 

beati qui habitant in domo tua, 

in saeculum saeculi laudabunt te 

vel antiphona (cf. App. n. 24): 

Sicut novellae olivarum, 

Ecclesiae filii sint in circuitu mensae Domini (T. P. Alleluia) 
cum Psalmo 127, vel alius aptus cantus. 


Psalmus 127 

Beatus omnis qui timet Dominum, * 
qui ambulat in viis eius. 

(Repetitur antiphona) 

Labores manuum tuarum manducabis, * 
beatus es, et bene tibi erit. 

Uxor tua sicut vitis fructifera * 
in lateribus domus tuae; 
filii tui sicut novellae olivarum * 
in circuitu mensae tuae. 

(Repetitur antiphona) 

Ecce sic benedicetur homo, * 
qui timet Dominum. 

Benedicat tibi Dominus ex Sion, * 

et videas bona Ierusalem omnibus diebus vitae tuae; 
et videas filios filiorum tuorum. * 

Pax super Israel. 

(Repetitur antiphona) 

62. Post communionem: 

Oremus. 

Da nobis, Domine, tuis semper altaribus inhaerere, 

ubi sacrificii sacramentum celebratur, 

ut, fide et caritate coniuncti, 

dum Christo reficimur 

in Christum transformemur. 

Qui vivit et regnat. 

Omnes: 

Arnen. 


Benedictio et dimissio 

63. Episcopus, accepta mitra, dicit: 

Dominus vobiscum. 

Populus respondet: 

Et cum spiritu tuo. 

Deinde diaconus, pro opportunitate, populum ad benedictionem acci- 
piendam invitat his vel similibus verbis: 

Inclinate vos ad benedictionem. 

Turni Episcopus, manibus super populum extensis, eum benedicit, 
dicens: 

Deus, qui vos exornat regali sacerdotio, 
tribuat ut, munus vestrum sancte perficientes, 

Christi sacrificium valeatis digne participare. 

Omnes: 

Arnen. 

Episcopus: 

Et qui ad unam mensam vos congregat 
unoque reficit pane 

ex vobis faciat cor unum et animam unam. 

Omnes: 

Arnen. 

Episcopus: 

Ut eos, quibus Christum annuntiatis, 
ad Christum trahatis exemplo vestrae dilectionis. 

Omnes: 

Amen. 

Episcopus accipit baculum et prosequitur: 

Benedicat vos omnipotens Deus, 

Pater, et Filius, ^ et Spiritus Sanctus. 

Omnes: 

Amen. 

64. Denique diaconus populum dimittit more consueto. 

CAPUT V 

ORDO BENEDICTIONIS ECCLESIAE 


PRAENOTANDA 

1. AEdes sacras seu ecclesias, quae modo stabili ad divina cele- 
branda mysteria destinantur, expedit Deo dicari secundum Ordinem 
dedicationis ecclesiae, capitibus II et III descriptum, qui rituum ac 
symbolorum vi excellit. 

Oratoria autem privata, sacella vel aedes sacras, quae ob peculiaria 
adiuncta ad tempus tantum divino cultui destinantur, benedici convenit 
secundum Ordinem qui infra describitur. 

2. Quod attinet ad eorum ordinationem liturgicam, ad Tituli elec- 
tionem, ad praeparationem pastoralem fidelium, ea serventur, aptatis 
aptandis, quae in Praenotandis ad Ordinem dedicationis ecclesiae dicta 
sunt in cap. II, nn. 4-5, 7, 20. 

Ecclesia vel oratorium benedicitur ab Episcopo diceceseos vel a 
presbytero ab eo delegato. 

3. Ecclesia vel oratorium benedici potest quolibet die, praeterquam 
Triduo paschali; potissimum vero eligatur dies quo fideles frequentio- 
res convenire possint, praesertim dies dominica, nisi rationes pasto- 
rales aliud suadeant. 

4 . Diebus inscriptis in Tabula dierum liturgicorum, nn. 1-4, dicitur 
Missa diei; ceteris autem diebus dici potest vel Missa diei vel Missa 
Tituli ecclesiae sive oratorii. 

5. Ad ritum benedictionis ecclesiae vel oratorii ea omnia parentur 
quae pro Missae celebratione requiruntur. Altare autem, etiamsi forte 
sit benedictum vel dicatum, nudum maneat usque ad initium litur- 
giae eucharisticae. Praeterea apto presbyterii loco parentur: 

— vas aquam continens et aspersorium necnon turibulum cum na- 
vicula incensi et cochleari; 

— Pontificale Romanum; 

— crux altaris, nisi in presbyterio crux iam sit posita vel crux, quae in 
processione introitus defertur, prope altare collocetur; 

— tobalea, cerei, candelabra et, pro opportunitate, flores. 


ORDO BENEDICTIONIS ECCLESL-E 


113 


6 . Si vero, una cum benedictione ecclesiae, altare consecrandum sit, 
ea omnia parentur quae in cap. IV, n. 27 describuntur, necnon 
n. 29, si reliquiae Sanctorum sub altari deponendae sint. 

7. In Missa benedictionis ecclesiae, sacrae vestes coloris albi vel 
festivi adhibentur. Parentur autem: 

— pro Episcopo: alba, stola, planeta, mitra, baculus pastoralis; 

— (pro presbytero: vestes pro Missa celebranda); 

— pro presbyteris concelebrantibus: vestes pro Missa concelebranda; 

— pro diaconis: albae, stolae, dalmaticae; 

— pro ceteris ministris: albae vel aliae vestes legitime probatae. 

ORDO BENEDICTIONIS 

Pars Prima 
Ritus initiales 


Ingressus in ecclesiam 

8. Populo congregato, dum cantus ad introitum canitur, Episco- 
pus et presbyteri concelebrantes, diaconi et ministri, sua quisque 
veste induti, crucifero praecedente, e secretario per aulam ecclesiae 
ad presbyterium pergunt. 

Cum processio ad presbyterium pervenerit, Episcopus, omisso 
osculo altaris eiusque incensatione, statim cathedram petit; ceteri locis 
sibi assignatis se disponunt. 

9. Cantu expleto, Episcopus, baculo et mitra depositis, populum 
salutat, dicens: 

Gratia et pax 

sit omnibus vobis 

in Ecclesia sancta Dei 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

Benedictio aquae et aspersio 

10. Deinde, Episcopus aquam benedicit ad aspergendum populum 
in signum paenitentiae et in memoriam baptismi atque ad parietes 
novae ecclesiae vel oratorii abluendos. Ministri ad Episcopum stantem 
ad cathedram ferunt vas cum aqua. Episcopus omnes ad orandum 
invitat his vel similibus verbis: 

Fratres carissimi, huc laetantes convenimus 
ad novam ecclesiam Deo offerendam; 
ipsum igitur supplices exoremus 
ut sua gratia nobis adesse dignetur 

suaque virtute hanc benedicere creaturam aquae, 
qua nos aspergemur 

in paenitentiae signum ac baptismi memoriam 
et novae ecclesiae abluentur parietes. 

Sed hoc in primis animo spectemus: 
nos ipsos, fide et caritate in unum congregatos, 
vivam exsistere Ecclesiam, in mundo collocatam, 
signum ac testimonium amoris, 
quo Deus universos diligit homines. 

11 . Et omnes per aliquod temporis spatium silentio orant. Tunc 
Episcopus prosequitur: 

Deus, per quem omnis creatura ad vitae prodit lumen, 

tanta homines prosequeris dilectione 

ut eos non solum paterna alas cura, 

sed caritatis rore a peccatis clementer emundes 

et ad Christum Caput constanter reducas: 

misericordi enim consilio statuisti 

ut qui in sacram descendissent undam peccatores, 

Christo commortui, insontes resurgerent 

eiusque membra fierent 

atque aeterni praemii coheredes. 

Hanc ergo creaturam aquae tua benedictione ^ sanctifica, 
ut, in nos et huius ecclesiae parietes aspersa, 
signum exsistat illius salutaris lavacri, 

quo, in Christo abluti, templum Spiritus tui sumus effecti; 

nos autem cum omnibus fratribus, ' 

qui in hac ecclesia divina celebrabunt mysteria, 

ad caelestem Ierusalem pervenire concedas. 

Per Christum Dominum nostrum. 

Omnes: 

Arnen. 

12. Invocatione super aquam expleta, Episcopus, diaconis comi- 
tantibus, aqua benedicta populum et parietes aspergit, per aulam eccle- 
siae transiens et, ad presbyterium reversus, aspergit altare, nisi forte 
iam benedictum vel dicatum sit (cf. supra n. 5). Interea canitur anti- 
phona (cf. App. n. 8): 

Vidi aquam egredientem de templo, 
a latere dextro, alleluia; 
et omnes, ad quos pervenit aqua ista, 
salvi facti sunt, et dicent: 

Alleluia, alleluia 

aut, tempore Quadragesimae, antiphona (cf. App. n. 9): 

Dum sanctificatus fuero in vobis, 
congregabo vos de universis terris, 
et effundam super vos aquam mundam, 
et mundabimini ab omnibus inquinamentis vestris; 
et dabo vobis spiritum novum 

vel alius aptus cantus. 

13. Post aspersionem, Episcopus ad cathedram revertitur et, cantu 
expleto, stans, manibus iunctis, dicit: 

Deus, misericordiarum Pater, 
adsit in hac orationis domo 
et Spiritus Sancti gratia 
templum purificet habitationis suae, 
quod nos sumus. 

Omnes: 

Arnen. 

Hymnus et collecta 

14. Deinde praeterquam in Missa dominicae vel feriae temporis 
Adventus et Quadragesimae, canitur hymnus Gloria in excelsis Deo. 

15 . Quo hymno finito, Episcopus, manibus iunctis, dicit: 

Oremus. 

Et omnes per aliquod temporis spatium silentio orant. Tunc Episco- 
pus, manibus extensis, dicit, praeterquam diebus inscriptis in Tabula 
dierum liturgicorum, nn. 1-4, hanc orationem: 

Mitte, quaesumus, Domine, benedictionem tuam 
super hanc ecclesiam, quam nobis aedificare concessisti, 
et praesta, ut cuncti fideles huc conventuri, 
verbo tuo sanctlsque inhaerentes mysteriis, 

Iesum Christum praesentem sentiant, 
qui omnibus in nomine suo congregatis 
promisit selpsum in medio affuturum. 

Qui tecum vivit et regnat. 

Omnes: 

Amen. 


Pars Secunda 
Liturgia verbi 

16 . Lectiones sumuntur, iuxta rubricas (cf. supra n. 4), vel e litur- 
gia diei vel e textibus qui in Lectionario (m, 233-257) pro ritu dedi- 
cationis ecclesiae proponuntur. 

17. Ad Evangelium non portantur luminaria nec incensum. 

18 . Post Evangelium Episcopus homiliam habet in qua illustrat 
cum lectiones biblicas tum sensum ritus. 

19. Expleta homilia dicitur Symbolum, et fit oratio universalis 
more consueto. 

Pars Tertia 
Benedictio altaris 

20. Deinde Episcopus ad altare benedicendum accedit. Interea 
canitur antiphona (cf. App. n. 24): 

Sicut novellae olivarum 

Ecclesiae filii sint in circuitu mensae Domini (T. P. Alleluia) 
vel alius aptus cantus. 

21. Cantu expleto, Episcopus, stans sine mitra, fideles alloquitur 
his vel similibus verbis: 

Communitas nostra, fratres dilectissimi, 
exsultans convenit ad hoc altare benedicendum. 

Huic ritui intentis adsimus animis, 

Deumque exoremus 

ut oblationem Ecclesiae super hoc altare proponendam 
benignus respiciat 

populumque suum perficiat sibi munus aeternum. 

Et omnes per aliquod temporis spatium silentio orant. Tunc Epi- 
scopus, manibus extensis, elata voce dicit (cf. App. n. 37): 

Benedictus es, Deus, 

qui sacrificium Christi tui, in ara crucis oblatum, 
ad humani generis redemptionem accepisti, 
et ad eius celebrandum memoriale 
plebem tuam ad mensam dominicam 
paterna congregas caritate. 

Respice ergo, Domine, hoc altare, 

quod ad tua celebranda mysteria paravimus: 

sit centrum nostrae laudis et gratiarum actionis; 

sit ara ubi Christi sacrificium in mysterio offeramus; 

sit mensa in qua panem vitae frangamus 

et calicem hauriamus unitatis; 

sit fons ex qua nobis perennis effluat unda salutis, 

ut, ad Christum accedentes, lapidem vivum, 
in eo crescamus in templum sanctum, 
et super altare cordis 
sacrificium vitae sancte peractae 
gratum et acceptabile offeramus 
in laudem gloriae tuae. 

Omnes: 

Benedictus Deus in saecula. 

Tunc Episcopus immittit incensum in aliqua turibula et incensat altare. 
Deinde, accepta mitra, revertitur ad cathedram, incensatur et sedet. 
Ministri autem per ecclesiam transeuntes populum et aulam ecclesiae 
incensant. 


22. Si forte altare est dedicandum, dicto Symbolo et omissa ora- 
tione universali, ea serventur quae in cap. IV, nn. 43-56, dicta sunt. 

Si autem altare non est benedicendum aut consecrandum (ex. gr. 
quia in novam ecclesiam translatum est altare iam benedictum vel 
dicatum), post orationem universalem Missa prosequitur ut infra 
n. 23 indicatur. 


Pars Quarta 

Liturgia eucharistica 

23. Ministri altare cooperiunt tobalea ac, pro opportunitate, flo- 
ribus exornant; candelabra cum cereis, qui pro Missae celebratione 
requiruntur et, si casus fert, crucem apte disponunt. 

24. Altari parato, nonnulli fideles afferunt panem, vinum, aquam 
ad sacrificium dominicum celebrandum. Episcopus accipit dona ad 
cathedram. Dum dona afferuntur, opportune canitur antiphona (cf. 
App. n. 33): 

Si offers munus tuum ad altare, 
et ibi recordatus fueris quia frater tuus 
habet aliquid adversum te, 

relinque ibi munus tuum ante altare 
et vade prius reconciliari fratri tuo; 
et tunc veniens offeres munus tuum, alleluia 

vel antiphona (cf. App. n. 34): 

Sanctificavit Moyses altare Domino, 
offerens super illud holocausta, 
et immolans victimas; 

fecit sacrificium vespertinum in odorem suavitatis 
Domino Deo, in conspectu filiorum Israel 

vel alius aptus cantus. 

25 . Cum omnia parata sunt, Episcopus ad altare accedit et, depo- 
sita mitra, illud osculatur. Missa prosequitur more solito, non incen- 
santur tamen nec oblata nec altare. Si vero altare in hac celebratione 
benedicendum vel dicandum non fuerat, incensatio fit more consueto. 


26 . Si sacellum Ss.mi Sacramenti est inaugurandum, expleta fide- 
lium communione, omnia fiunt ut in cap. II, nn. 79-82, descripta sunt. 


Benedictio et dimissio 

27 . Episcopus, accepta mitra, dicit: 

Dominus voblscum. 

Populus respondet: 

Et cum spiritu tuo. 

Deinde diaconus, pro opportunitate, populum ad benedictionem acci- 
piendam invitat his vel similibus verbis: 

Inclinate vos ad benedictionem. 

Tum Episcopus, manibus super populum extensis, eum benedicit: 
Deus, Dominus caeli et terrae, 

qui vos hodie ad huius domus benedictionem adunavit, 
ipse vos caelesti benedictione faciat abundare. 

Omnes: 

Arnen. 

Episcopus: 

Concedatque vos fieri templum suum 
et habitaculum Spiritus Sancti, 

qui omnes filios dispersos voluit in Filio suo congregari. 
Omnes: 

Arnen. 

Episcopus: 

Quatenus feliciter emundati, 

habitatorem Deum in vobismetipsis possitis habere, 
et aeternae beatitudinis hereditatem 
cum omnibus Sanctis possidere. 

Omnes: 

Amen. 

Episcopus accipit baculum et prosequitur: 

Benedicat vos omnipotens Deus, 

Pater, et Filius, et Spiritus Sanctus. 

Omnes: 

Amen. 


28. Denique diaconus populum dimittit more consueto. 


CAPUT VI 


ORDO BENEDICTIONIS ALTARIS 


PRAENOTANDA 

1. « Altare fixum dicitur, si ita exstruatur ut cum pavimento cohae- 
reat ideoque amoveri nequeat; mobile vero si transferri possit ». 1 

Altare fixum dedicandum est ritu qui supra cap. IV describi- 
tur. Sed et altari mobili debetur obsequium, eo quod est mensa unice 
stabiliterque convivio eucharistico destinata. Expedit igitur id, ante- 
quam in usum assumatur, si non dedicetur, saltem benedici ritu qui 
sequitur. 2 

2. Altare mobile ex quibuslibet materiis solidis, usui liturgico 
iuxta diversarum regionum traditiones et mores convenientibus, ex- 
strui potest. 3 

3. In altari mobili erigendo ea serventur, aptatis aptandis, quae 
in Praenotandis ad Ordinem dedicationis altaris (cap. IV, nn. 6-10) 
statuuntur; non licet tamen Sanctorum reliquias in eius basi condere. 

4 . Altare mobile congruenter benedicitur ab Episcopo dioeceseos 
vel a presbytero ecclesiae rectore. 

5. Altare mobile benedici potest quolibet die, praeterquam Feria VI 
in Passione Domini et Sabbato Sancto; potissimum vero eligatur 
dies quo fideles frequentiores convenire possint, praesertim dies domi- 
nica, nisi rationes pastorales aliud suadeant. 

6. In ritu benedictionis altaris mobilis dicitur Missa diei. 

7. Usque ad initium liturgiae eucharisticae altare omnino nudum 
sit. Proinde crux, si casus fert, tobalea, cerei aliaque ad illud paran- 
dum necessaria opportuno presbyterii loco disponantur. 

1 Missale Romanum, Institutio generalis, n. 261. 

2 Cf. ibid., n. 265. 

3 Cf. ibid., n. 264. 

8. In Missa omnia fiunt more consueto. Expleta autem oratione 
universali, Episcopus accedit ad altare benedicendum. Interea canitur 
antiphona (cf. App. n. 24): 

Sicut novellae olivarum 

Ecclesiae filii sint in circuitu mensae Domini (T. P. Alleluia) 
vel alius aptus cantus. 

9. Postea Episcopus, stans sine mitra, fideles alloquitur his vel 
similibus verbis: 

Communitas nostra, fratres dilectissimi, 
exsultans convenit ad hoc altare benedicendum. 

Huic ritui intentis adsimus animis. 

Deumque exoremus 

ut oblationem Ecclesiae super hoc altare proponendam 
benignus respiciat 

populumque suum perficiat sibi munus aeternum. 

Et omnes per aliquod temporis spatium silentio orant. Tunc Episco- 
pus, manibus extensis, elata voce dicit (cf. App. n. 37): 

Benedictus es, Deus, 

qui sacrificium Christi tui, in ara crucis oblatum, 
ad humani generis redemptionem accepisti, 
et ad eius celebrandum memoriale 
plebem tuam ad mensam dominicam 
paterna congregas caritate. 

Respice ergo, Domine, hoc altare, 

quod ad tua celebranda mysteria paravimus: 

sit centrum nostrae laudis et gratiarum actionis; 

sit ara ubi Christi sacrificium in mysterio offeramus; 

sit mensa in qua panem vitae frangamus 

et calicem hauriamus unitatis; 

sit fons ex qua nobis perennis effluat unda salutis, 

ut, ad Christum accedentes, lapidem vivum, 
in eo crescamus in templum sanctum, 
et super altare cordis 
sacrificium vitae sancte peractae 
gratum et acceptabile offeramus 
in laudem gloriae tuae. 

Omnes: 

Benedictus Deus in saecula. 

10. Deinde Episcopus aspergit altare aqua benedicta et illud incen- 
sat. Postea revertitur ad cathedram, accipit mitram, incensatur et 
sedet. Minister incensat populum. 

11. Ministri altare cooperiunt tobalea ac, pro opportunitate, flori- 
bus exornant; candelabra cum cereis, qui pro Missae celebratione re- 
quiruntur et, si casus fert, crucem apte disponunt. 

12. Altari parato, nonnulli fideles afferunt panem, vinum, aquam 
ad sacrificium dominicum celebrandum. Episcopus accipit dona ad 
cathedram. Dum dona afferuntur, opportune canitur antiphona (cf. 
App. n. 33): 

Si offers munus tuum ad altare, 

et ibi recordatus fueris quia frater tuus 

habet aliquid adversum te, 

relinque ibi munus tuum ante altare 

et vade prius reconciliari fratri tuo; 

et tunc veniens offeres munus tuum, alleluia 

vel alius aptus cantus. 

13. Cum omnia parata sunt. Episcopus ad altare accedit et, depo- 
sita mitra, illud osculatur. Missa prosequitur more solito, non incen- 
santur tamen nec oblata nec altare. 


CAPUT VII 


ORDO BENEDICTIONIS CALICIS ET PATENAS 


PRAENOTANDA 

1. Calix et patena quibus vinum et panis offeruntur, consecrantur 
et sumuntur/ cum unice et stabiliter ad Eucharistiam celebrandam 
destinentur, fiunt « vasa sacra ». 

2. Voluntas autem haec vasa unice ad Eucharistiam celebrandam 
destinandi manifestatur coram fidelium communitate, peculiari bene- 
dictione laudabiliter intra Missam impertienda. 

3. Quilibet sacerdos calicem et patenam benedicere potest, dum- 
modo secundum normas, quae in Institutione generali Missalis Romani, 
nn. 290-295, indicantur, confecta sint. 

4 . Si calix tantum aut patena benedicenda est, textus opportune 
aptentur. 


1 Cf. Missale Romanum, Institutio generalis, n. 289. 

ORDO BENEDICTIONIS INTRA MISSAM ADHIBENDUS 

5 . In liturgia verbi, praeterquam diebus inscriptis in Tabula dierum 
liturgicorum, nn. 1-9, legi possunt una vel duae lectiones ex iis quae 
infra nn. 6-8 proponuntur. 

Lectiones e sacra Scriptura 

6. 1.1 Cor 10, 14-22 a (Gr 10-22): « Calix benedictionis, nonne com- 
municatio sanguinis Christi est? ». 

Carissimi mihi, fugite ab idolorum cultura ... 

2. 1 Cor 11, 23-26: « Hic calix novum testamentum est in meo San- 
guine ». 

Fratres: Ego accepi a Domino quod et tradidi vobis ... 

Psalmi responsorii 

7. 1. Ps 15, 5 et 8. 9-10. 11 

$. (5a): Dominus pars hereditatis meae et calicis mei. 

2. Ps 22, 1-3 a. 3 b-4. 5. 6 

r. (5a.d): Parasti in conspectu meo mensam et calix meus redundat. 

Evangelia 

8. 1. Mt 20, 20-28: « Calicem meum bibetis ». 

In illo tempore: Accessit ad Iesum mater filiorum Zebedaei ... 

2. Mc 14, 12-16. 22-26: « Accepto calice, gratias agens dedit eis, et 
biberunt ex illo omnes ». 

Primo die azymorum, quando pascha immolabant ... 

9 . Post lectionem verbi Dei fit homilia, in qua sacerdos cum lec- 
tiones biblicas tum sensum benedictionis calicis et patenae, quae in 
celebratione Cenae dominicae adhibentur, illustrat. 

10. Oratione universali expleta, ministri vel legati communitatis 
calicem et patenam offerentis, ea super altare collocant. Deinde sa- 
cerdos ad altare se confert, dum cantatur antiphona (cf. App. n. 38): 

Calicem salutaris accipiam, 
et nomen Domini invocabo 
vel alius aptus cantus. 

11. Cantu expleto, sacerdos dicit: 

Oremus. 

Et omnes per aliquod temporis spatium silentio orant. Tunc sacerdos 
prosequitur: 

In altari tuo, Domine Deus, 
hunc calicem et hanc patenam 
ad novi foederis sacrificium celebrandum 
cum gaudio deponimus: 

Filii tui Corpus et Sanguis, 

quae in eis offeruntur et sumuntur, 

vasa haec sancta efficiant. 

Praesta, quaesumus, Domine, 

ut, sacrificia illibata celebrantes, 

tuis in terra reficiamur sacramentis 

tuoque imbuamur Spiritu, 

donec in regno caelorum 

tuo cum Sanctis f ruamur convivio. 

Tibi gloria et honor in aeternum. 

Omnes: 

Benedictus Deus in saecula. 

12. Postea ministri corporale super altare collocant. Nonnulli fide- 
les afferunt panem, vinum, aquam ad sacrificium dominicum cele- 
brandum. Sacerdos in patena et calice modo benedictis oblata 
deponit et offert more consueto. Interea opportune canitur anti- 
phona (cf. App. n. 39): 

Calicem salutaris accipiam, 

et sacrificabo hostiam laudis (T. P. Alleluia) 

cum Psalmo 115, vel alius aptus cantus. 

Psalmus 115 

10 Credidi, etiam cum locutus sum: * 

« Ego humiliatus sum nimis ». 

" Ego dixi in trepidatione mea: * 

« Omnis homo mendax ». 

(Repetitur antiphona) 

12 Quid retribuam Domino * 

pro omnibus quse retribuit mihi? 

13 Calicem salutaris accipiam, * 

et nomen Domini invocabo. 

(Repetitur antiphona) 

14 Vota mea Domino reddam * 

coram omni populo eius. 

15 Pretiosa in conspectu Domini * 

mors sanctorum eius. 

(Repetitur antiphona) 

16 O Domine, ego servus tuus, * 

ego servus tuus et filius ancillae tuae. 

Dirupisti vincula mea: f 

tibi sacrificabo hostiam laudis, * 
et nomen Domini invocabo. 

(Repetitur antiphona) 

l!> Vota mea Domino reddam * 
coram omni populo eius, 

19 in atriis domus Domini, * 
in medio tui, Ierusalem. 

(Repetitur antiphona) 

13 . Dicta oratione I n spiritu humilitatis, sacerdos opportune in- 
censat dona et altare. 

14. Attentis celebrationis adiunctis, convenienter fideles sanguinem 
Christi accipiunt e calice modo benedicto. 

15 . Populo congregato, sacerdos, indutus alba vel superpelliceo 
et stola, accedit ad sedem. Interea opportune canitur antiphona cum 
Psalmo 115 (cf. supra n. 12) vel alius aptus cantus. 

16 . Sacerdos fideles salutat, dicens: 

Gratia Domini nostri Iesu Christi, 

qui corpus et sanguinem obtulit pro nostra salute, 

et caritas Dei, 

et communicatio Sancti Spiritus sit cum omnibus vobis 

vel alia apta verba e sacra Scriptura praesertim deprompta. Populus 
respondet: 

Et cum spiritu tuo 

vel alia apta verba. 

17 . Deinde sacerdos fideles breviter alloquitur ut eorum animos 
ad celebrationem disponat et ritus sensum illustret. 

18 . Postea leguntur unus vel plures textus sacrae Scripturae, ex 
iis praesertim selecti qui supra proponuntur, congruo interiecto psal- 
mo responsorio (cf. supra nn. 6-8) vel intervallo silentio peragendo. 

19 . Post lectionem verbi Dei fit homilia, in qua sacerdos cum lec- 
tiones biblicas tum sensum benedictionis calicis et patenae, quae in 
celebratione Cenae dominicae adhibentur, illustrat. 

20 . Expleta homilia, ministri vel legati communitatis calicem et 
patenam offerentis, ea super altare collocant; deinde sacerdos ad 
altare se confert. Interea cani potest antiphona (cf. App. n. 38): 

Calicem salutaris accipiam, 
et nomen Domini invocabo 


vel alius aptus cantus. 

21. Tum sacerdos dicit: 

Oremus. 

Et omnes per aliquod temporis spatium silentio orant. Sacerdos pro- 
sequitur: 

Respice, Pater, filios tuos, 

qui hunc calicem et hanc patenam 

laeti in altari deposuerunt: 

haec vasa quae concordi plebis tuae voluntate destinantur 
ad novi foederis sacrificium celebrandum, 
tua benedictione ^ sancta fiant. 

Et nos qui, sacra litantes, 

tuis in terris reficimur sacramentis, 

divino imbuamur Spiritu, 

donec in regno caelorum 

una cum Sanctis tuo fruamur convivio. 

Tibi gloria et honor in aeternum. 

Omnes: 

Benedictus Deus in saecula. 

22. Postea fit oratio universalis, vel modo in Missae celebratione 
consueto vel modo qui hic proponitur: 

Dominum Iesum, 

qui panem vitae et calicem salutarem 
se ipsum Ecclesiae indesinenter tradit, 
supplices deprecemur, dicentes: 

R. Christe, panis caelestis, da nobis vitam aeternam. 

Salvator noster, 

qui voluntatem Patris obsecutus, 

calicem passionis pro nostra salute potasti, 

— concede nobis ut mysterii mortis tuae participes effecti, 
caelorum regnum assequi mereamur. R. 

Sacerdos Altissimi, 

qui altaris sacramento ades et lates, 

— praesta ut fide cernamus quod oculis obsconditur. r. 

Pastor bone, 

qui cibum et potum discipulis te praebes, 

— fac ut qui de te satiamur, 
in te transformemur, r. 

Agnus Dei, 

qui in signo panis et vini 

Ecclesiae tuae paschale mysterium celebrare praecepisti, 

— praesta ut memoriale passionis et resurrectionis tuae 
cunctis fidelibus sit spiritalis vitae culmen et fons. r. 

Filii Dei, 

qui famem ac sitim tui 

pane vitae et potu salutari in nobis mirabiliter satias, 

— fac ut ex Eucharistiae mysterio 

caritatem hauriamus erga te et cunctos homines, r. 

Deinde sacerdos opportune introducit orationem dominicam his vel 
similibus verbis: 

Culmen deprecationis nostrae sit prex Christi, 
qui, cruci affixus, salutis fuit Mediator 

et, voluntatem Patris adimplens, orationis exstitit Magister: 
Omnes: 

Pater noster, qui es in caelis; 

sanctificetur nomen tuum; 

adveniat regnum tuum; 

fiat voluntas tua, sicut in caelo, et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

Sacerdos immediate prosequitur: 

Deus, qui Filii tui morte et resurrectione 
universos homines redemisti, 
conserva in nobis opus misericordiae tuae, 
ut, Christi mysterium iugiter recolentes, 
nostrae salutis fructus consequi mereamur. 

Qui tecum vivit. 

Omnes: 

Amen. 

23. Denique sacerdos benedicit populum more consueto eumque 
dimittit, dicens: 

Ite in pace. 

Omnes: 

Deo gratias. 

1. Antiphona super Psalmum 83 (pag. 10) 

2. Acclamatio (pag. 12) 

3. Antiphona super Psalmum 47 (pag. 15) 

4. Antiphona in impositione primarii lapidis (pag. 18) 

5. Antiphona super Psalmum 121 (pag. 32, 36, 37, 62) 

6. Antiphona super Psalmum 23 (pag. 33, 36) 


Va i - „ > ffl 1 . 


■ 

rrj 



« ■ a 2 

■ 

"■ . 1 


L 


■ ® a * “ 

5 ■ ■ 

— 

■ " 1 

♦ “ H 

■ 

■— ■— ■— 1 ■ 

_ 


E-leva-mini, * portae ae-terna-les, et intro- i- bit Rex glo-ri- ae. 


< 1 ■ 


E u o u a e. 


7. Antiphona ad introitum super Psalmum 121 (pag. 37, 62) 

8. Antiphona ad aspersionem (pag. 39, 65, 95, 116) 

9. Alia Antiphona ad aspersionem tempore Quadragesimae (pag. 39,65,95, 116) 

quinamentis ve- stris ; et da- bo vo-bis spi- ri- tum no- vum. 

10. Cantus Litaniarum Sanctorum (pag. 42, 67, 97) 
Supplicatio ad Deum: 

Ky-ri- e, ede- i-son. ij. Christe, ede- i-son. ij. Ky-ri- e, e-le- i-son. ij. 
Invocatio Sanctorum: 

Sancta Ma-ri- a Ma-ter De- i. R. Ora pro nobis. R. Ora-te pro nobis. 
Invocatio ad Christum: 

Propi- ti- us e- sto, 

Supplicatio pro variis necessitatibus: 

Ut nobis par- cas, 
Conclusio : 


R. Te rogamus, audi nos. 

Christe, audi nos. ij. Christe, exaudi nos. ij. 


11. Antiphona ad depositionem reliquiarum, super Psalmum 14 (pag. 44, 
70, 100) 

te pro no- bis ad Dominum le- sum Christum. E u o u a e. 

12. Antiphona ad depositionem reliquiarum, super Psalmum 14 (pag. 44, 
70, 100) 

13- Prex dedicationis ecclesiae (pag. 45) 

rum indu- ant digni-ta-tem, donec ad illam, quae sursum est, leru- 

tus Sancti, De- us, per omni- a saecu- la saecu-lorum. R- Arnen. 

14. Antiphona ad unctionem altaris, super Psalmum 83 (pag. 48, 73) 

15. Antiphona ad unctionem altaris, super Psalmum 83 (pag. 48, 73) 

16. Antiphona ad incensationem, super Psalmum 137 (pag. 50, 75, 105) 

17. Antiphona ad incensationem, super Psalmum 137 (pag. 50, 75, 105) 

lu-ia. 

18. Antiphona ad incensationem, super Psalmum 137 (pag. 50, 75, 105) 

19. Antiphona ad illuminationem ecclesiae, super Canticum Tobiae (pag. 51, 76) 

20. Antiphona ad illuminationem ecclesiae, super Canticum Tobiae (pag. 51, 77) 
VII a r 


. . »« ■, 9 ■ " 1 

■ i 

■s ■ ■;;] 

I I 1 ^ " n ■ H 

B 




le-rusa- lem,* ci-vi- tas De- i, luce splendi- da fulge-bis, et omnes 


* a i 


B B " B 


* 



% 


i 

■fi 

"■ j B 

f-B \ 

l 



fi- nes ter- rae ado- ra-bunt te. 


E u o u a e. 


APPENDIX - CANTUS ANTIPHONARUM ET ALIORUM TEXTUUM 


145 


21. Antiphona ad offertorium (pag. ,52, 77) 

22. Praefatio dedicationis ecclesiae (pag. 53) 

23. Antiphona ad communionem, super Psalmum 127 (pag. 55, 79) 

24. Antiphona ad communionem, super Psalmum 127 (pag. 55, 79, 109, 
118, 123) 

25. Antiphona ad inaugurandum sacellum Ss.mi Sacramenti, super Psal- 
mum 147 (pag. 56) 

26. Praefatio dedicationis ecclesiae in qua iam de more sacra celebrantur 

27. Antiphona ad introitum in dedicatione altaris, super Psalmum 42 (pag. 92) 

28. Antiphona ad introitum in dedicatione altaris, super Psalmum 42 (pag. 92) 

29. Prex dedicationis altaris (pag. 101) 

* Si vero altare dedicandum non sit lapideum, sed ex alia materia confectum, dicatur: 
Hoc altare sit nobis Christi signum. 

30. Antiphona ad unctionem altaris, super Psalmum 44 (pag. 103) 

31. Antiphona ad unctionem altaris, super Psalmum 117 (pag. 104) 

32. Antiphona ad illuminationem altaris (pag. 107) 

33. Antiphona ad offertorium I in dedicatione altaris (pag. 107, 119, 124) 

34. Antiphona ad offertorium 11 in dedicatione altaris (pag. 107, 120) 

36. Antiphona ad communionem in dedicatione altaris, super Psalmum 127 
(pag. 109) 

37. Prex benedictionis altaris (pag. 118, 123) 

38. Antiphona in benedictione calicis et patenae (pag. 127) 

39. Antiphona in benedictione calicis et patenae, super Psalmum 115 (pag. 127) 

